EU – Britanija: Eventualni "breksit" obostrano kolateralna šteta\nNigel Farage, lider stranke UKIP koja traži izlazak Britanije iz EU\nIstraživački centar Pew iz Washingtona obavio je intervjue je 10 hiljada Evropljana. Odgovori ukazuju da skepticizam funkcioniranjem Evropske unije nije ograničen samo na Britaniju.\nPodrška Evropskoj uniji znatno je opala širom Evrope, povećavajući strah u Brusselsu od negativnog i zaraznog efekta predstojećeg referenduma u Veliko Britaniji o njenom članstvu u Evropskoj uniji. Takozvani breksit mogao bi da se osjeti mnogo dalje od britanskih granica.\nIstraživački centar Pew iz Washingtona obavio je intervjue je 10 hiljada Evropljana. Odgovori intervjuiranih ukazuju da skepticizam funkcioniranjem Evropske unije nije ograničen samo na Veliku Britaniju. Odnos Francuza je čak i nepovoljniji od odnosa Britanaca. Naime, samo 38 odsto Francuza imaju pozitivno mišljenje o Evropskoj uniji, što je upola manje nego 2004. godine. U Španiji je podrška Uniji sa 80 pala na 47 odsto.\nBritanski referendum o napuštanju Evropske unije mogao bi biti povod za zahtjeve o sličnim izjašnjavanjima u drugim zemljama, članicama. O realnosti tih zahtjeva Tim Oliver sa Londonska škole za ekonomiju kaže:\n"Prvo, da li će takvi zahtjevi biti upješni ne ovisi od toga što će se dešavati u Britaniji. Problematično i nepovoljno u Britaniji biće veoma snažna poruka ostatku Evropske unije. I drugo, ovisi šta će se događati u eurozoni, šta će biti sa Schengenom, ovisi o dešavanjima u Rusiji… Evropska unija se suočava sa više kriza, a Britanija je samo jedna od njih”.\nBritanski razvod sa Evropskom unijom bio bi, vjerovatno, dugotrajan i obostrano gorak, smatra Tim Oliver:\n"Ostatak Evropske unije promišlja kako bi sankcionirao Britaniju zbog eventualnog istupanja. Ekonomska cijena takvog koraka moraće biti plaćena. Britanija ne može da se povuče bez posljedica i troškova, a da potom ugovara i ugovori novi aranžman sa Evropskom unijiom. U suprotnom, to može da ohrabri druge zemlje članice da učine isto."\nU analizama centra Pew ističe se da je najveći procenat opadanja podrške Evropskoj uniji vezan za rješavanje izbjegličke krize. Više od milion migranata stiglo je u Grčku tokom prošle godine. Nezadovoljstvo politikom Brusselsa u tom segmentu iskazalo je 94 odsto anketiranih Evropljana. Izlazak, breksit, Britanije mogao bi Evropu da dovede na ivicu, upravo zbog nesposobnosti rješavanja vrfućih pitanja dodaje Tim Oliver:\n"Lideri zemalja Evropske unije nisu riješili ni jednu krizu. Pokušavali su ići dalje nadajući se da će do rješenja doći kasnije. A više kriza istovremeno i Evropska unija je u nepoznatom i veoma opasnom po njen opstanak."\nNekadašnji britanski ministar vanjskih poslova William Hague upozorava da bi izlazak Britanije mogao da izazove šire podjele:\n"Ako podignemo pogled sa naših lokalnih problema ka izazovima sa kojima se suočavamo u Evropi, a i šire, mislim da nije teško zaključiti da je rizik napuštanja ogroman. Iznad svega, to bi bilo opasno dijeljenje i slabljenje Zapada i to svakako moramo da izbjegnemo."\nSa rastom nezadovoljstva funkcioniranjem Evropske unije širom Evrope, analitičari su uvjereni da bi izlazak Britanije imamo široke, nepovoljne posljedice i po samu Britaniju, i po Evropu, i po svijet.\nEU – Britanija: Eventualni breksit obostrano kolateralna šteta


Ne trpi nepravdu: Viki otkrila sa čim se suočava u 'Zvezdama Granda'!\nIzvor: Press, 12.Feb.2019, 19:12\nNe trpi nepravdu: Viki otkrila sa čim se suočava u "Zvezdama Granda"!\nMeđutim, kako novinari saznaju, pored toga što se trudi da tim mladim ljudima prenese svoje znanje, pevačica teško podnosi kada se njeni takmičari ne pokažu u najboljem svetlu.\n- Viki je izuzetno senzibilna i pogađa je >> Pročitaj celu vest na sajtu Press << sve što se dešava u takmičenju. Ona se potpuno posvetila kandidatima, zaista se trudi i teško joj padaju negativni komentari na njihov račun - otkrio je dobro obavešteni izvor za beogradske medije.\nNa snimanju “Zvezda Granda” novinari su sreli Viki Miljković, koja je poručila da vredno radi sa svojim takmičarima.


EXPRES VESTI - Đokoviću zabranjena vožnja biciklom na Vimbldonu\nĐokoviću zabranjena vožnja biciklom na Vimbldonu\nLONDON - Najboljem svetskom teniseru Novaku Đokoviću zabranjena je vožnja biciklom po kompleksu "Nju Ingland Kluba" na Vimbldonu, nakon šsto je prošle nedelje zamalo izbegao sudar sa dostavnim vozilom, prenosi Dejli Mejl.\nPoznato je da je Đoković veliki ljubitelj vožnje bicikla, pa je tako u sklopu kondicionih priprema vozio po kompleksu, ali je upravljao biciklom kada je oko terena bio prisutan veliki broj vozila, pa su mu organizatori zbog sopstvene sigurnosti zabranili da vozi.\nOrganizatori su se na taj potez odlučili jer ne mogu da dopuste da neki incident ugrozi učestvovanje Đokovića na Vimbldonu, a kako list navodi, srpski teniser bio je nezadovoljan zbog odluke.\nĐoković odbranu Vimbldona počinje danas od 14 sati, protiv domaćeg tenisera Džejmsa Varda.\nMore in this category: « Tim Marka Vilmotsa pobedio u Tuluzu hrabru ekipu Mađarske\tReprezentacija Čilea odbranila je titulu šampiona Južne Amerike osvojivši Kopa Sentenario »


Vesti online / Vesti / Svet / Obama dekretima menja zakon o odbrani\nObećao zatvaranje Gvantanama, ali mu Kongres ne dozvoljava\nBela kuća objavila je noćas dekrete o primeni zakona o Pentagonu koji je Obama potpisao 31. decembra 2011. godine, ali uz "velike rezerve prema nekim članovima zakona kojima se utvrđuje pritvor, ispitivanje i krivično gonjenje osumnjičenih za terorizam".\nUsvojeni zakon određuje da stranci osumnjičeni za povezanost sa terorističkom mrežom Al Kaida i pripremu ili učestvovanje u napadima na SAD, odgovaraju pred vojnim, a ne pred civilnim pravosuđem. Međutim, Obama je upozorio je da će iskoristi svoje pravo kao predsednik i uvesti ograničenja u primeni zakona.\nObama je objasnio da će nastojati da zakon bude primenjivan na najbolji način kako bi bili očuvana "fleksibilnost od koje zavisi američko društvo i vrednosti na kojima se zemlja temelji". Prema dekretima o primeni zakona o odbrani, određivanje vojnog pritvora osumnjičenom krajnje je sredstvo.\nOsumnjičeni za terorizam moći će da bude izveden pred vojni sud "samo posle pomne provere svih činjenica i na osnovu procene predsednikovog tima za nacionalnu bezbednost", saopštila je Bela kuća.\nPored ostalog, ministar pravde, državni sekretar, ministri odbrane i za unutrašnju bezbednost, načelnik generalštaba i direktor obaveštajne službe moraće jednoglasno da odobre takvu proceduru, dodaje Bela kuća.\nPrebacivanja u vojni sud neće biti ako je ono na uštrb antiterorističke saradnje ili u slučaju kada jedna strana vlada odbija da izruči osumnjičenog zbog mogućeg vojnog pritvora, preciziraju dekreti.\nPošto je vojni pritvor već isključen za američke državljane na osnovu zakona izglasanog u Kongresu, on neće moći da se primenjuje ni na osobe sa dozvolom za stalni boravak u SAD koje su uhapšene na američkoj teritoriji ili za dela počinjena na američkoj teritoriji, piše u dekretima.\nDekreti predviđaju i izvođenje osumnjičenog pred civilni sud "ako njegovo prebacivanje u vojni pritvor ometa pokušaje da se postigne saradnja ili priznanje".\nObama je obećao zatvaranje Gvantanama u kojem se nalazi još 171 pritvorenik, ali ga Kongres sprečava u tome pošto odbija da deblokira fondove za prebacivanje zatvorenika u SAD ili treće zemlje.\nSVET Al-Kaida preti, Obama naređuje: Zaštitite Amerikance\nSVET Bela kuća zatvorena zbog sumnjivog paketa, a Obama u njoj\nSreda 29.02.2012. 18:53\nSvetske "demokrate" i dalje ne odustaju od ideje da hapse sirom planete, a sve u cilju odbrane "vrednosti na kojima se temelji njihovo drustvo"?! Koje su to vrednosti? Genocid prema autohtonom stanovnistvu, razbojnistva, pljcke i prostitucija. Tako je nastalo ovo drustvo osnovano na zlocinu i od najgorih probisveta na planeti u to vreme.


Ministarstvo raspisalo konkurs za studentske kredite i stipendije - Internet portal Kruševac\nMinistarstvo prosvete, nauke i tehnološkog razvoja raspisalo je konkurs za studentske kredite i stipendije. Konkurs je otvoren do 31. oktobra, a iznos koji Ministarstvo planira za studente je po 8400 dinara.\nNa studentski kredit, u skladu sa zakonom, pravo imaju studenti visokoškolskih ustanova čiji je osnivač Republika Srbija. I to samo oni koji su prvi put upisani u zimski semestar studija, i čije se školovanje finansira iz budzeta Republike. Takođe, neophodno je i da imaju prebivalište i državljanstvo na teritoriji Srbije.\nIznosi nisu veliki, ali svakako mogu pomoći u situaciji kada svaki dinar znači.\nSve potrebne informacije, kao i formulari, mogu se preuzeti na sajtu Ministarstva. Adresa je:\n← Poljoprivredni sajam je u subotu\nKlub malog fudbala “Napredak 1389” igra utakmicu →


Nova stranka: Isprobana mašinerija za izvlačenje para hara Er Srbijom – Gerila\nGerila > Politika > Nova stranka: Isprobana mašinerija za izvlačenje para hara Er Srbijom\nNova stranka: Isprobana mašinerija za izvlačenje para hara Er Srbijom\nobjavljeno na Feb. 28, 2020 u 9:59 pm\nKao bomba je svetskim portalima odjeknula vest da je Dankan Nejsmit, sadašnji generalni direktor Er Srbije, a bivši finansijski direktor kompanije Alitalija, jedan od glavnih osumnjičenih za bankrot Alitalije 2017. godine, a tokom strateškog partnerstva sa Etihad Ervejzom, navela je Nova stranka Zorana Živkovića.\n„Kako je utvrdilo italijanski tužilaštvo, Etihad je bio umešan u brojne finansijske prekršaje u Alitaliji, uključujući lažno otkrivanje poslovnih informacija, što je na kraju pogoršalo finansijske probleme italijanskog prevoznika. Ostali osumnjičeni imenovani u istrazi uključuju članove tadašnjeg najvišeg rukovodstva Alitalije, članove Upravnog odbora i druge visoke zvaničnike kompanije i konsultante, među kojima je i pomenuti Nejsmit. Nova stranka podseća da je on prvobitno preuzeo funkciju šefa službe za finansijsku i poslovnu transformaciju u kompaniji Er Srbija, po dolasku u kompaniju 2017. godine, nakon čega je u decembru iste godine unapređen na mesto direktora, posle ostavke Daneta Kondića“, navodi se u saopštenju Nove stranke.\nNova stranka dalje upozorava da su posredi evidentni dokazi o isprobanoj mašineriji za izvlačenje para.\n„I ovoga puta u pitanju je novac građana Srbije, jer je država po ugovoru Er Srbiji sve do 2017. redovno davala subvencije kako bi se nadomestio nedostatak gotovinskih sredstava u toj kompaniji, dok je ukupan iznos ostao do danas državna tajna. Sramno zato zvuče tvrdnje i obećanja aktuelnog režima, na čelu sa Aleksandrom Vučićem, koji se godinama kleo u “vekovni arapsko-srpsko prijateljstvo” i obećavao da će Er Srbija, uz pomoć Etihada, postati najprofitabilnija kompanija, iako su njeni gubici odavno alarmantni. Snažno povezana kriminalna mreža izvesno će i sa Er Srbijom učiniti isto što i Alitaliji, zbog čega je dužnost svih nas ne samo da javnosti ukažemo na kriminal i korupciju u samom vrhu, već i da se protiv istog odlučno i dosledno borimo“, navodi se u saopštenju.\nZato pozivamo građane da nam se pridruže u borbi, koja može i mora rezultirati ozbiljnim političkim udarcem režimu na izborima krajem aprila i označiti početak njegovog kraja. Tako ni džepovi građana više neće biti igračka u rukama domaćih i svetskih kriminalaca, koji su u iste odavno preduboko zavukli svoje prljave prste.


Zvezdan Terzić: Nisam za veridbu Maše i Veljka\nTako je na naše pitanje da li podržava ćerkinu odluku da se veri sa Veljkom i u kakvom je odnosu sa njegovom prorodicom, odgovorio:\n- Naravno da ne podržavam. To su neozbiljne dečje igre - rekao je Terzić, koji nije bio raspoložen ni za kakve dalje komentare.\nKako „Blic“ saznaje iz krugova bliskih Terziću, njemu se ponašanje ćerke i pažnja koju izaziva njena veza ne dopadaju još od prvog dana zabavljanja.\nNa zimovanju: Nakon što su objavili veridbu, Veljko i Maša su se sa društvom uputili na Kopaonik, pa su juče neprekidno kačili slike sa puta na planinu\n- Zvezdan je informaciju o vezi sa Veljkom saznao od Maše i nije se protivio nijednog trenutka. Ipak, kada se ona pojavila na slavi u kući Ražnatovića, a\npotom počela zajedno sa Veljkom da objavljuje i slike na društvenim mrežama, sve to je počelo da mu smeta. On joj je rekao da mu se ne dopada njeno ponašanje, ali ona ne haje mnogo za to, već nastavlja da se ponaša kao i pre - rekao je izvor blizak fudbalskom funkcioneru.\nSa druge strane, Ceca Ražnatović je sinovljevu vezu podržala i ugostila je potencijalnu snajku na proslavi krsne slave Sveti Nikola.\n- Maša je slatka devojka, fino vaspitana i iz dobre je porodice - rekla je Ceca.\nUprkos tome što smatra da mu je rano za ženidbu, folk zvezda je svom sinu pomogla i oko izbora prstena za njegovu devojku.


Cirih - Dnevni list Danas\nPočetna » Mesta » Cirih » Page 5\nUkradene slike vredne 112 miliona evra\nČetiri slike Monea, Degaa, Van Goga i Sezana, koje su ukradene u nedelju iz muzeja u Švajcarskoj, procenjene su na oko 180 miliona švajcarskih franaka (112 miliona evra), saopštila je juče ciriška policija. „Reč je o najvećoj krađi ikada počinjenoj u Švajcarskoj, a sigurno i u Evropi“, rekao je na konferenciji za novinare portparol ciriške policije Mario Kortezi a prenose svetske agencije.\nNova politička stranka levice, Nezavisni socijaldemokrati (NSD), podržaće u drugom krugu predsedničkih izbora Borisa Tadića, kandidata Demokratske stranke, najavio je juče na konferenciji za novinare predsednik te stranke Zoran Dragišić. Kako je objasnio, najlogičnije bi bilo da celokupna levica podrži Tadića, ali je dodao da se ne može uticati na to koga će podržati SPS, s kojom bi NSD trebalo uskoro da potpiše koalicioni sporazum.\nPiše: A. R. V. L. 24. 1. 2008.\nOmiljene stvari za krađu\nOsiguravajuća kompanija Cirih sprovela je najneobičnije istraživanje o božićnim željama u Britaniji i to među iskusnim lopovima koji su osuđeni zbog krađa i nalaze se na izdržavanju kazni. Pokazalo se da su na prvom mestu britanskih lopova keš i kreditne kartice. U stopu ih prate laptopovi, nakit i konzole, kao što su Nintendo i Plejstejšn 3.\nPiše: DanasOnline 22. 12. 2007.\nNavlaka za zube umesto brnjice\nBrnjica sprečava psa da normalno diše, traumatizuje ga i čini agresivnim, zaključio je Spetim Sakiri, vlasnik ženke rotvajlera i izmislio plastičnu zubnu zaštitu koja pseći ugriz čini bezopasnim.\nŠvajcarac grčkog porekla, kome je supruga inače po struci zubni tehničar, noću je navlačila plastičnu zubnu zaštitu kako je ne bi budilo njegovo škrgutanje, došao je na ideju da to primeni na svoju kućnu ljubimicu.\nPiše: DanasOnline 8. 10. 2007.\nHiljade ultranacionalista u subotu su, na državni praznik, demonstrirali Sofijom protestujući protiv učešća pripadnika turske manjine u Vladi. Po proceni policije, oko 4.000 pristalica ultranacionalističke bugarske stranke Ataka išlo je u povorci kroz glavne ulice noseći državne zastave i uzvikujući ksenfobične parole i zahtevajući „Vlast Bugarima“.\nPiše: Beta - AFP 5. 3. 2007.\nPiramide čekaju društvo\nMilioni ljudi širom sveta su dosad putem Interneta i SMS poruka glasali u najvećoj ikada organizovanoj anketi, čiji je cilj da se utvrdi nova lista sedam svetskih čuda – vrhunskih arhitektonskih dostignuća, poput Koloseuma u Rimu, Velikog kineskog zida ili piramida u Gizi. Nova lista svetskih čuda treba da bude pandan onoj koju su sastavili još stari Grci, pre više od 2.


HBIS na trećem mestu u Srbiji po ostvarenom poslovnom prihodu | podunavlje.info\n24. novembar 2019 – Prema rang listi objavljenoj u godišnjoj ediciji BIZNIS TOP 2018/19 u izdanju ekonomskog mesečnika Biznis & Finansije, od četiri najprofitabilnije kompanije – Zijin BOR Copper, NIS, Aerodrom Nikola Tesla i Al Dahra Srbija – samo je NIS ostvario dobit iz osnovnog poslovanja. Kao i godinama unazad, najveće ukupne poslovne prihode ostvarili su JP EPS (263.996 miliona dinara) i NIS (258.523 miliona dinara), ali je do velike promene došlo na trećem mestu, koje je zauzela HBIS group Serbia Iron & Steel. Ova kompanija, koja je dve godine ranije bila osma po poslovnim prihodima, prošle godine je uvećala ukupni prihod za 34,6% na 105.136 miliona dinara, a dobit od 25 miliona dinara je čak deset puta veća u poređenju sa 2017. godinom.\nNajveća strana direktna investicija prošle godine, na rang listi časopisa Biznis & Finansije, jeste ugovor sa kineskom kompanijom Zijin da kupi 63% udela u Rudarsko-topioničarskom basenu (RTB) Bor, koja je omogućila da ovo privredno društvo izbije na prvo mesto najprofitabilnijih, sa dobiti od 90 miliona dinara. Nažalost, ovako visok neto dobitak nije odraz dobrog poslovanja, već je on posledica iskazanih prihoda od smanjenja obaveza u iznosu od 113.540 miliona dinara, tačnije otpisa 90% evidentiranog duga. Tako je „dobitak iz ostalih aktivnosti“, u iznosu od 103,3 milijarde dinara, glavni generator pozitivnog poslovanja ove kompanije.\nInače, najuspešnija ekonomska celina prošle godine je bila Naftna industrija Srbije (NIS), koja je prva po ostvarenim prihodima i dobiti, na drugom mestu je novoosnovana ekonomska celina Al Dahra Srbija koja je iskazala dobitak od 12.180 miliona dinara, a treći Telekom Srbija, sa poslovnim prihodom od 120.070 miliona dinara, koji je jednak prošlogodišnjem, ali je neto dobit u vrednosti od 12.308 miliona dinara za petinu manja. Sledi Telenor, koji je prošle godine na nivou cele grupe uvećao dobit za 4,5%, na 9.337 miliona dinara. Telenor je ostvario visoku profitabilnost iz osnovnog poslovanja u iznosu 11.599 miliona dinara, što je rast od 2,1% u poređenju sa godinom ranije, dok su poslovni prihodi (45.017 miliona dinara) manji za 3,7%.\n01/06/2020, 7:30 am


Odobren prijedlog zakona o transplantaciji ljudskih organa i tkiva - Klix.ba\n29.9.2009. u 11:32\nU Sarajevu je danas počela dvodnevna sjednica Predstavničkog doma Parlamenta Federacije BiH.\nOdmah na početku odobren je većinom glasova Prijedlog zakona o transplantaciji organa i tkiva u svrhu liječenja koji je Federalna vlada kao predlagač inovirala prijedlozima poslanika datim tokom nedavne parlamentarne rasprave o ovom tekstu.\nVlada je, naime, nasuprot vlastitom ranijem prijedlogu, odobrila poslaničku sugestiju da za transplantaciju organa i tkiva s umrle osobe (kadaverična transplantacija) medicinari moraju imati evidentiranu saglasnost donora datu za njihova života, a ako te saglasnosti nema, treba pribaviti saglasnost članova njihovih porodica.\nDonorska saglasnost data za života, prema ovom tekstu, evidentira se u centru za transplantacijsku medicinu pri Federalnom ministarstvu zdravstva koji vodi registar osoba saglasnih da daruju svoje organe i tkiva nakon smrti radi spašavanja nečijeg tuđeg zdravlja i života.\nPrethodno, do uspostave tog registra, uzmanje organa i tkiva s umrle osobe odvijat će se uz saglasnost donorove porodice, i to u roku od pet godina od stupanja na snagu ovog zakona.\nOvdje je ostavljena mogućnost da Parlament FBiH produži taj rok u kojem medicinari traže saglasnost porodice.\nUz tekst zakona, danas su poslanici usvojili zaključak predložen iz Federalne vlade da u roku od godinu dana od stupanja na snagu zakona bude proveden postupak izjašnjavanja stanovništva u FBiH o tome da li žele da daruju svoje organe i tkiva nakon smrti ili ne.\nPostupak izjašnjavanja bit će proveden putem institucije izabranog liječnika primarne zdravstvene zaštite, a za ovaj proces bit će osiguran novac u federalnom budžetu za iduću godinu.\nRaniji Vladin prijedlog o transplantaciji organa i tkiva s umrle osobe, koji definitivno nije ostao u tekstu, predviđao je takozvanu pretpostavljenu saglasnost donora, a to je značilo da bi svako bio donor organa nakon smrti ako za života ne bi izjavio suprotno.\nNakon odobravanja zakona o transplantaciji organa, danas je otvorena nova zasebna sjednica Predstavničkog doma, a za njen dnevni red najavljen je Prijedlog zakona o reviziji korisnika prava iz boračko-invalidske zaštite.\nU parlamentarnu proceduru ovaj tekst je upućen iz Federalne vlade s prijedlogom da ga poslanici razmotre po hitnom postupku.\nPredlagač je sugerirao skraćeni postupak za razmatranje Prijedloga zakona o dopunama Zakona o plaćama i drugim materijalnim pravima članova organa upravljanja institucija FBiH i javnih preduzeća u vlasništvu FBiH.\nMnoštvo drugih zakona predloženo je za ovu sjednicu u redovnoj proceduri, a među njima izmjene i dopune legislative o cestovnom prijevozu FBiH, o upravljanju otpadom te zakona o računovodstvu i reviziji u FBiH, o finansijsko-informatičkoj agenciji, kao i o građevinskim proizvodima.\nU nacrtu su izmjene Zakona o igrama na sreću, zatim zakoni o eksplozivnim materijalima FBiH, o privatnim detektivima,\no reviziji privatizacije državnog kapitala u privrednim društvima i bankama te drugi tekstovi.\nUporedo s ovim zasjedanjem, na platou ispred zgrade Federalnog parlamenta traju protesti sindikalnih organizacija metalaca, industrije kože, tekstila, obuće i gume.\nSindikalci traže da odgovorni ispoštuju već ranije usvojene mjere u Federalnom parlamentu kojima bi trebalo unaprijediti status radnika zaposlenih u ovim industrijskim granama.\nU BiH još nije zrela situacija za smanjenje snaga EU-a\n29.09.2009. u 11:35


Мотивација на највишем нивоу пред дуел са Црвеном звездом | FK Radnički Niš\nMotivacija na najvišem nivou pred duel sa Crvenom zvezdom\nNa današnjoj konferenciji za novinare održanoj u „pres“ sali SC „Čair“ šef stručnog štaba FK “Radnički” Peter Pakult govorio je o predstojećem domaćem prvenstvu, kao i o očekivanjima od meča sa Crvenom zvezdom u nedelju 23. jula u Beogradu. Osim njega na konferenciji je govorio i aktuelni kapiten niškog tima Aleksandar Jovanović.\nTrener Pakult je izjavio da je generalno zadovoljan kako su protekle pripreme na Kopaoniku, imajući u vidu da je trebalo vremena da se fudbaleri naviknu na novi način rada koji je on doneo u klub. Što se tiče meča sa Crvenom zvezdom, naglasio je da je reč o jednom od vodećih klubova u Srbiji i zbog toga će Radnički morati da pokaže više, kako bi mogao da parira Zvezdi.\n- Zadovoljni smo što prvenstvo počinjemo protiv jednog takvog protivnika, koji i ove godine pretenduje na najviše mesto na tabeli. Mislim da će koncetracija kod igrača baš zbog toga biti na najvišem nivou. Zbog trenutnog deficita u timu, jer je dosta igrača otišlo iz kluba, moraćemo mnogo više da trčimo nego ranije. Smatram da ćemo malo šansi imati u nedelju i one koje dobijemo moramo pametno da iskoristimo – naglasio je šef stručnog štaba. On je napomenuo da ne želi da otkriva ko će od igrača biti u prvoj postavi za utakmicu protiv Crvene zvezde, jer je takav njegov princip rada, odnosno da prvo tim sazna ko će igrati na utakmici pa tek onda novinari, ali da ima jasan plan ko će ugrati u nedelju.\nKapiten Jovanović se osvrnuo na činjenicu da će zbog promenjenog sistema igre i same promene trenera ovaj meč biti jedan od zahtevnijih i težih za Radnički. On je dodao da su fizički izuzetno spremni na sve što im predstoji, jer nikada do sada nisu imali teže pripreme. On je naglasio i da nadu polaže u mladu ekipu, koja će iz kola u kolo igrati sve bolje. Prema njegovim rečima, cilj u svakoj utakmici je pobeda, kako bi se što bolje plasirali na tabeli i uključili u borbu za Evropu.\n« Akreditacije za sezonu 2017/18\nCrvena zvezda jača na početku prvenstva »


Svetski dan nauke obeležen u Medveđi – Info Centar Juga\nSvetski dan nauke obeležen u Medveđi\nOpština Medveđa je u organizaciji Kulturnog centra, kao nosioca obeležavanja svetskog dana nauke, zakazala u skupštinskoj sali predavanje na temu “ Štetno zračenje-nevidljivi ubica, prirodno i veštačko zračenje i preventivne mere protiv štetnog dejstva zračenja na sva živa bića.” Predavanje je bilo otvorenog tipa, a prezentaciju sa ovom temom održao je Ivan Milošević, strukovni medicinski radiolog, istraživač i zagovornik alternativne medicine.\nNebojša Arsić se prisutnima zahvalio na odazivu i zainteresovanosti mladih da se edukuju na temu današnjeg predavanja.\n“Pored Svetskog dana nauke, koji Republika Srbija obeležava kao članica UNESCO-a, 2011. godine, odlukom Vlade, ustanovljen je i nacionalni Dan nauke, 10. jul, dan rođenja Nikole Tesle. Ličnu zahvalnost dugujem radiologu, Ivanu Miloševiću na velikom entuzijazmu i promovisanju zdravog života, kao i na redovnoj poseti našoj opštini povodom bitnijih događaja iz svog domena. Naša je želja da idemo u korak sa naučnim dostignućima i pratimo dešavanja na tom polju. Imamo inteligentnu decu koja su gladna za znanjem, koju samo treba usmeriti u prave obrazovne institucije i koja će, nadam se, jednog dana postići veliki uspeh. Današnja tema je jako zanimljiva, jer je zračenje svuda oko nas i svi smo izloženi štetnim zracima” – rekao je predsednik opštine, dr Nebojša Arsić.\nRadiolog, Ivan Milošević upoznao je prisutne sa oblicima zračenja kojima smo svakodnevno izloženi. Postoje zračenja iz prirode koja nam dolaze od Sunca, iz dubine zemlje, ali i ona zračenja koja je čovek sam izumeo, poput toplotne i svetlosne energije. Iako je široj javnosti poznato da je X zrake otkrio Rengen, i da su po njemu dobili ime rengen zraci, pronalazak je zapravo našeg najpoznatijeg naučnika, Nikole Tesle koji je slavu prepustio drugome, a on je svoj rad usmerio na veća naučna dostignuća. Zahvaljujući napredovanju u svetu nauke, čovek je video dosta koristi, ali i štete po zdravlje ljudi. Zračenje se koristi u medicini kod raznih tumora, a štetno dejstvo uočeno je kada su naglo počeli da umiru lekari koji su radili za rengenom.\nČovek je zloupotrebio to zračenje jer je stvorio nuklearnu bombu. Usled ljudskog faktora došlo je i do Černobiljske nuklearne nesreće kada je eksplodirao jedan reaktor i napravio najveću ekološku nuklearnu katastrofu. Ranije su zračenja prolazila kroz razne barijere kojih sada nema. Vodeni omotač Zemlje više ne postoji i Ozonski omotač je oštećen, pa sva štetna zračenja prodiru direktno pod kožu. Leti je ta izloženost mnogo veća, i otud saveti lekara da se u periodu najvećeg ultravioletnog zračenja, od 10-16 časova izbegava direktno izlaganje suncu. “ Veštačko sunce” ili solarijum ima 20 puta veće ultravioletno zračenje.\nPredavač je zatim predavanje usmerio na radioaktivnost kućnih aparata, mobilnih telefona, mikrotalasnih peći, ali i na preventivne mere, zdrav život, zdrave navike, kao i značaj lekovitog bilja koje neutrališe zračenje. Savet je da okruženje u kom boravimo duži deo dana i svoja dvorišta, obogatimo zelenilom. Za kuću se savetuju biljke koje imaju oble pune listove, a za dvorište zimzelena stabla koja sakupljaju zračenje, poput breze, bora i šimšira. Interesantno je da nakon Černobiljske katastrofe, jedina biljka koja je opstala bila bokvica, kao jako otporna, pa se savetuje njena konzumacija za čišćenje organizma od štetnih otrova.\nUz reči da „bolest ne krasi čoveka“, i da je „zdravlje najveće bogatstvo, ali da nije neiscrpno i da ga treba čuvati“, radiolog Ivan Milošević je završio predavanje.\nLeskovac: Manifestacija "Moja nada" u ponedeljak 6. juna\nDruštvo Vesti VIP


METRO Grupa (My Market) prvi put otvara hipermarkete van granica Grčke - Retail Serbia\nMETRO Grupa (My Market) prvi put otvara hipermarkete van granica Grčke\nGrčka Metro grupa, koja je za poslednjih pet godina preuzela kompaniju Veropoulos i investirala više stotina miliona evra, planira nove aktivnosti i otvaranje prvih hipermarketa van granica Grčke.\nMetro Grupa koja u Grčkoj posluje sa My Market supermarketima, Milestone prodavnicama, kao i Metro Cash&Carry veleprodajnim centrima planira nove aktivnosti. Kompanija koja je početkom 2016. godine preuzela posrnulu kompaniju Veropoulos i sve njene maloprodajne objekte na matičnom tržištu, za ovu godinu planira novi korak u svom poslovanju otvaranjem prvih hipermarketa van granica Grčke. Metro planira da tokom ove godine uđe na tržište Kipra sa formatom većih prodavnica pod brendom Metro.\nUkupne investicije u 2020. godini iznosiće više od 45 miliona evra. Kompanija je 2019. završila sa ostvarenim prometom od 1,26 milijardi evra, dok se u 2020. očekuje da se poveća na 1,35 milijardi evra. Poslovanje se odvija sa novim skladišnim kapacitetima koji se od sada nalaze na četiri lokacije, dok se do 2021. godine očekuje da budu proširena za oko 45.000 kvadratnih metara.\nIz kompanije su najavili da će u 2020. pokrenuti prvu pilot prodavnicu koja će poslovati pod franšizom My Market. Od 2021. godine Metro planira da kroz franšizu ostvari veći promet za 10 do 15%. Metro trenutno drži lidersku poziciju u grčkoj veleprodaji sa 50 centara, a od naredne godine planira se otvaranje i online kupovine.\nMETRO: Metro je osnovan 1976. i danas je jedan od najvećih trgovinskih lanaca na grčkom tržištu. 2016. godine kompanija donosi stratešku odluku i preuzima celokupnu mrežu prodavnica Veropoulos nakon čega dolazi i do odlaska Spar-a iz Grčke, imajući u vidu da je Veropoulos posedovao Spar licencu do prodaje svojih objekata u Grčkoj. Metro i nakon preuzimanja nastavlja svoj rast i godišnje investira oko 50 miliona evra u nove investicije. Kompanija zapošljava više od 10.000 radnika.\nGrčka,\tMetro,\thipermarket,\tMy market,\tVeropoulos,\tKipar,\totvaranje\tpreuzimanje\nDatum poslednje izmene 25 maj 2020\nSpar ponovo osvaja Grčku sa 80 marketa - nekadašnji vlasnik licence Veropoulos (zvanično) ne planira povratak\nEkspanzija trgovačkog lanca ROBOT: Od danas još jedan hipermarket, uskoro na još pet novih lokacija\nMy market novo ime Veropoulos marketa u Grčkoj\nShop&Go širi mrežu prodavnica kroz franšizu


Delavi apeluje na kosovske političare da ne ukidaju Specijalni sud\n22. decembar/prosinac, 2017.\nPoslanici Demokratskog saveza u Skupštini, 22. decembar 2017.\nAmerički ambasador na Kosovu Greg Delavi (Delawie) pojavio se u Skupštini Kosova u kojoj su trajale konsultacije o zahtevu da se održi vanredna sednica na kojoj bi se raspravljalo o Zakonu o Specijalnom sudu.\nNa vlasti Kosova apelovali su, osim ambasadora Sjedinjenih Država, i poslanici Demokratskog saveza.\nZbog nedostatka kvoruma sednica predsedništva odložena je za 21 sat. Na predsedništvu treba da se odluči o vanrednoj sednici o Specijalnom sudu.\nGljauk Konjufca iz pokreta Samoopredeljenja, prilikom napuštanja sale predsedništva, kratko je prokomentarisao da je "situacija dramatična".\nAmbasador Delavi je po dolasku u Skupštinu Kosova u obraćanju novinarima uputio apel kosovskim vlastima koji prenosimo u celosti:\n"Ja sam ovde u Skupštini jer je stigla jedna incijativa, očigledno je u pitanju pokušaj da se ukine zakon o Specijalnom sudu za Kosovo. Želim veoma jasno da kažem da se SAD protive naporima da se promeni ili ukine zakon o Specijalnom sudu. Veoma sam razočaran što je ovo stiglo iznenada u poslednjih nekoliko dana, bez javne rasprave o jednom pitanju od suštinske važnosti za budućnost građana Kosova. I to je sramota sa moje tačne gledišta. Ako ovi napori uspeju imaće duboko negativne posledice za budućnost Kosova kao dela Evrope. SAD će ovo smatrati kao zabijanje noža u leđa. Kosovo će izabrati izolaciju umesto sradanje i ja moram da kažem da mrzim reći da će to biti vraćanje sata unazad u napretku Kosova do sada. Pozivam lidere Kosova da pomognu da se ove napori prekinu. Svi treba da misle na interes države i interes dva miliona građana Kosova umesto na sopstvene interese. Međunarodna podrška za nezavisnost Kosova je izgrađena na ideji da će se Kosovo odnositi pravedno prema ljudima - pojedincima koji su počinili ratne zločine. Bežanje od te obaveze imaće izuzetno negativne implikacije za Kosovo, njene građane, kao i na odnose Kosova sa SAD."\nOpozicioni Demokratski savez Kosova saopštio je da su napori da se ugasi Specijalni sud rizični i da zemlju uvodi u nepredviđene avanture. Ova partija pozvala je ostale partije da se ponašaju u interesu građana Kosova, saopštili su na konferenciji poslanici ove partije.\nPredsedništvo Skupštine Kosova sazvano je na zahtev 43 poslanika koji su tražili održavanje vanredne sednice o Specijalnom sudu.\nAmerički ambasador Greg Delavi ranije je rekao da bi zakonske izmene o Specijalnom sudu za ratne zločine mogle globalno da izoluju Kosovo.\nOvaj komentar je usledio nakon što je peticija, u organizaciji ratnih veterana Oslobodilačke vojske Kosova, predata Skupštini sa više od 15.000 potpisa.\nRatni veterani zahtevaju da se proces formiranja suda, koji je već formiran, vrati na početak ili da se izvrše zakonske izmene da bi se za ratne zločine sudilo i ostalima a ne samo Albancima.\n"Veoma loša ideja. Ne vraćajte vreme unazad", dodao je Delawie na Twitteru.\nU drugoj objavi na Twitteru, Delawi je kazao na "mi mismo investirali ovoliko napora u uspeh Kosova da vidimo da se njena budućnost uništava poništenjem Zakona o Specijalnom sudu".\nSpecijalni sud za ratne zločine na Kosovu osnovan je nakon izveštaja Saveta Evrope u kojem je švajcarski senator Dik Marti (Dick Marty) govorio o navodnim "zločinima pripadnika Oslobodilačke vojske Kosova (OVK) počinjenim nad etničkim manjinama i političkim rivalima" od 1998. do kraja 2000. godine.\nPokretanje peticije dolazi u vreme kada je Specijalni sud za ratne zločine postao funkcionalan u Hagu i spreman da primi prve optužnice.\nSpecijalni sud ima nadležnost nad zločinima protiv čovečnosti, ratnim zločinima i drugim krivičnim delima prema kosovskim zakonima koji se povezuju sa navodima Dika Martija.


Svijet, 2. oktobar/listopad 2019.\nSrijeda/sreda, 2. oktobar/listopad 2019.\n2. oktobar/listopad, 2019.\nVladine 'nevladine' organizacije sabotirale skup OEBS-a\nRepresivni režimi u bivšim sovjetskim republikama stvorili su vojske trolova vladinih nevladinih organizacija da spreče kritike lošeg stanja ljudskih prava u tim zemljama.\nIzvještaji medija ukazuju da je britanska vlada sugerisala EU carinske ispostave na obje strane granice između Sjeverne Irske i Republike Irske kao način da se zaobiđe tzv. „backstop“, što je naišlo na protivljenje u Briselu i Dablinu.\n1. oktobar/listopad, 2019.\nKina slavi 70-tu godišnjicu, demonstracije u Hong Kongu\nKina obeležava 70 godina od osnivanja komunističke države velikom vojnom paradom u Pekingu, a u međuvremenu, policija u Hong Kongu je upotrebila suzavac da bi rasterala demonstrante na prodemokratskim protestima koji ističu da je ovo za njih dan žalosti.\nGodinu dana od ubistva Kašogija\nOd ubistva saudijskog novinara Džamala Kašogija u saudijskom konzulatu u Istanbulu prošlo je godinu dana. Suđenje za 11 optuženih u Saudijskoj Arabiji odvija u tajnosti i još niko nije odgovarao za zločin, dok mnogi smatraju da je ubistvo naložio saudijski prestolonaslednik Mohamed bin Salman.\nNasilje u porodici u Tadžikistanu: Zlostavljanje nije zločin\nNasilje u porodici u Tadžikistanu je česta pojava, te je vlada ove centralnoazijske zemlje izložena kritikama jer nije riješila problem - zakon izričito ne kriminalizira zlostavljanje, a savjetovališta se fokusiraju na pomirenje pretučenih žena i nasilnih muževa.\nBin Salman: Rat Saudijske Arabije i Irana doveo bi do kraha ekonomije\nSaudijski prestolonasljednik rekao je da bi rat Saudijske Arabije i Irana mogao dovesti do potpunog kraha svjetske ekonomije.\nIran počinje da priznaje zaboravljene žene rata\nU Iranu je malo pažnje posvećeno mukama žena koje su ubijene, patile ili podnele ogromne žrtve u ratu te zemlje s Irakom od 1980. do 1988. Sada su, međutim, državni zvaničnici počeli da priznaju ulogu žena u ratu koja je bila "ignorisana".\nVojna parada i priča o Kini između Pekinga i Hongkonga\nSlaveći vladavinu Komunističke partije, Kina priređuje jednu od najvećih vojnih parada ikada - u godini u kojoj zemlju potresaju trgovinske tenzije sa SAD, protesti u Hong Kongu i kritike o kršenju ljudskih prava nad manjinama, pišu svjetski mediji.\n29. septembar/rujan, 2019.\nIzbori u Austriji: Kurcovi konzervativci pobedili, krajnja desnica poražena\n27. septembar/rujan, 2019.\nBrisel zatečen suspenzijom kandidata za evrokomesare\nSvi nadležni u institucijama EU zatečeni su privremenom suspenzijom dvoje kandidata za buduće evropske komesare, jer se radi o prvom slučaju u praksi ovih institucija da se kandidati diskvalifikuju već u početnoj fazi.\nTrumpov opoziv: Zviždač navodno CIA agent\nIdentitet zviždača čija je žalba pokrenula proces opoziva još uvijek nije poznat.\nŠta Ukrajinci misle o Trampovom skandalu: 'Uvučeni smo u to'\nDok su njihova država i predsjednik uvučeni u političku vatru u Vašingtonu što je dovelo do postupka za opoziv protiv Donalda Trampa, neki Ukrajinci, koji su sve više zabrinuti zbog oružanog sukoba na njihovoj teritoriji, pitaju se znaju li Amerikanci šta se dešava u Ukrajini.\nMladi Sarajeva u ‘Perspektivi’: Kod nas je politika reality show\nIma li prazničnog duha među mladima?\nBranko Milanović za RSE: Hipokrizija bogatih i kada doniraju\nKorajlić: Nigdje se ne krade kao u BiH\nSmederevo: Šest decenija zatvora za profesore koji su prodavali ispite\nŠta se dogodilo dvojici studenata iz Nigerije?\nKrivična prijava protiv Vučića zbog izjave o masakru u Račku\nTakse zatvaraju radnje u Preševskoj dolini\nUzbunjivač iz 'Krušika' kao primer optimizma


Blizanci iz epruvete (video) - Specijalna bolnica Beograd\nBlizanci iz epruvete (video)\nBroj blizanaca povećava se iz godine u godinu, svuda u svetu, pa i u Srbiji. Prema podacima Republičkog zavoda za statistiku, u našoj zemlji je 1993. godine rođeno 1.702 blizanaca, a 2014 čak 2.292 dvojki.\nJedan od glavnih razloga povećanja broja blizanaca je uspešnost postupka vantelesne oplodnje. Broj jajnih ćelija koje nastaju tokom procesa stimulacije jajnika žene se povećava, pa se umesto jedne dobija od 3 do više od 10 jajnih ćelija. Određeni broj jajnih ćelija se potom oplodi, a u matericu su najčešće vrate dve ili tri najkvalitetnije.\n“Postupkom vantelesne oplodnje u Specijalnoj bolnici Beograd godišnje u proseku 10 do 15 parova dobije blizance” – kaže prof. dr Slobodan R. Radulović i ističe da na to utiče činjenica da je uspešnost same oplodnje jajne ćelije sada čak 90%, pa to ostavlja mogućnost parovima da odluče da li će u organizam biti vraćen jedan, dva ili više embriona.\n“Lekari izbegavaju da u organizam žene vrate više od dva do tri embriona, jer su višeplodne trudnoće uvek rizičnije” kaže prof. dr Radulović i napominje da je manji broj parova koji zaista žele da dobiju blizance od onih koji zapravo strahuju od neuspeha pa se za vraćanje većeg broja embriona opredeljuju “za svaki slučaj”.\nZbog toga je u pojedinim zemljama Evrope zakonski dozvoljeno da se u metericu “vrati” samo jedan embrion\nkod žena mlađih od 38 ili 40 godina.\nKod nas je uglavnom praksa da se ženama do 36. godine vrate dva, a starijima i tri embriona. “To naravno i\npre svega zavisi od stanja organizma jer se ne sme zaboraviti da je svaki čovek poseban. Zbog toga mi u Specijalnoj bolnici Beograd insistiramo na individualnom, holističkom pristupu” – kaže dr Radulović.\nUpravo to je najčešći razlog zbog koga kao rezultat vantelesne oplodnje nastaju blizanačke trudnoće. Danas se smatra zabludom uverenje da se kod žena sa godinama povećava šansa za blizanačkom trudnoćom. Prestanak uzimanja kontracepcije, pak, može da utiče da jajnici tokom prvih par meseci malo burnije reaguju proizvodeći više od jedne jajne ćelije. Takođe, rađanju blizanaca doprinosi i genetika, pa su šanse za blizanačku trudnoću daleko veće kod onih osoba koje u porodici već imaju blizance.\nNajčešći su dvojajčani blizanci\nBlizanci koji se rode iz dva oplođena embriona nisu, naravno jednojajčani.\nJednojajčani blizanci, kojih je oko jedna trećina, nastaju deobom jedne oplođene jajne ćelije: Tako nastala dva ploda su po svom genetskom materijalu identična. To znači i da su jednojajčani blizanci uvek istog pola. Dečak i devojčica, ma koliko kasnije ličili, nisu jednojajčani blizanci.


Srbija Vesti | Vi izbockani MRŠBRE, pisala je žena u Srbiji - ali njen poslednji status o mužu je tiha tuga\nVi izbockani MRŠBRE, pisala je žena u Srbiji – ali njen poslednji status o mužu je tiha tuga\nMesecima unazad jedna žena “bombarduje” lažnim informacijama, poziva na linč sve koji su za vakcinu i vređa one koji su primili cepivo. Međutim, karma je zakucala i na njena vrata, a poslednji status o mužu nije nimalo naivan.\nNa Tviteru su se pojavili statusi (zvaćemo je) Slavice, žene koja ne veruje u koronu i sve što se oko nje dešava.\n“Zašto srpska medicina ćuti o ovome! Nijedan virus na svetu nikada nije uništio pluća za par dana ili sati”, “Prestanite da dramite!”, “Dokle će bre da nas lažu”, “Dan pobede se bliži”, “Ne lažite više, narod vas je pročitao…”\nSve su to bile Slavicine reči do pre nekoliko dana kada se javno požalila i pitala da li ima nekoga u kovid bolnici u Batajnici jer joj je muž završio upravo tamo.\nMnogi su istog trenutka šerovali njene komentare, zajedno sa tužnim statusom da joj je muž u kovid bolnici. Slavica je prosečan srpski antivakser koji veruje u sve što vidi i čuje, jedna je od onih ko se opameti tek kada nesreću oseti na svojoj koži, a do tada viče na sav glas.\nNavodno, ona je ubrzo posle ovog statusa obrisala sve negativne komentare koje je mesecima ostavljala na Fejsbuku, ali nije pobegla Internetu koji je to sve već zabeležio i postavio na Tviter kao dokaz da neznanje i glupost nemaju granice.


Prelazak na letnje računanje vremena loše utiče na unutrašnji sat čoveka - eKlinika\n14:00 - 22. 03. 2021.\nUnutrašnji sat čoveka sinhronizovan je sa spoljašnjim ciklusom dan-noć Foto: Shutterstock\nOd letnjeg računanja vremena deli nas još nekoliko dana. Mnogi se raduju dužim i toplijim danima koji prate ovu promenu satnice, ali, gubitak jednog sata sna može da izazove neuobičajeni osećaj. Stručnjaci The University of Texas Health Science Center u Hjustonu objašnjavaju zašto je važno da pripremimo naša tela za pomeranje sata.\nPoremećen unutrašnji sat\n– Letnje računanje vremena donosi prilično poteškoća za naš unutrašnji, biloški sat. Naša tela funkcionišu u cirkadijalnom ritmu, koji deluje sinhronizovano sa spoljašnjim ciklusom dan-noć. Dakle, kada pomerimo časovnik za jedan sat, to zaista može da utiče na to kako naša tela reaguju – ističe dr Kristin Eckel-Mahan iz Centra za metaboličke i degenerativne bolesti McGovern Medical School u Hjustonu.\nCirkadijalni ritam teško podnosi nagle promene\nIako se radi samo o sat vremena, dr Eckel-Mahan kaže da je za naš unutrašnji ili cirkadijalni sat\nteško da pravi nagle promene, odnosno teško ih podnosi. Cirkadijalni ritam je 24-časovni ciklus koji je deo unutrašnjeg sata tela, a kritični deo biloškog ritma je naš ciklus spavanja i budnosti. Ciklus spavanja i buđenja je naš dnevni obrazac koji određuje kada je vreme za spavanje, a kada za buđenje.\nSvaki dan ustajanje po 10 minuta ranije\nDa bi se pripremili za predstojeću promenu vremena, dr Eckel-Mahan svakome preporučuje započinjanje postepenog prilagođavanja, pre svega rutine spavanja, i to nedelju dana pre prelaska na letnje računanje vremena.\n– Ako započnete da prilagođavate ciklus spavanja i budnosti za samo 10 minuta dnevno, tokom 6 dana uoči pomeranja satnice, zaista možete sebi da olakšate prelazak sa zimskog na letnje računanje vremena. To vam može biti od velike pomoći u podešavanju vašeg unutrašnjeg sata – objasnila je dr Kristin Eckel-Mahan. To znači da bi tokom tih 6 dana sat trebalo svakog dana naviti za po 10 minuta ranije nego inače. Svetlost igra značajnu ulogu u prilagođavanju unutrašnjeg sata čoveka sa ciklusom spavanja i buđenja. Odlazak ranije na spavanje, kako bi se prilagodili predstojećoj promeni vremena i izlaganju jačoj svetlosti ujutru, takođe može da bude vrlo efikasan način za promenu cirkadijalnog ritma kako bi se održao dobar noćni odmor.\nSvetlost je pokretač našeg moždanog sata\nPored prilagođavanja rasporeda spavanja, stručnjaci predlažu i promenu vremena obroka.\n– Iako je svetlost primarni pokretač našeg moždanog sata, hrana je vrlo snažan pokretač nekoliko perifernih organa. Ako jedete kasno noću, pri slabom svetlu, to će poslati drugačiji signal vašim organima, poput jetre ili mišića. Dakle, predložila bih da se hrana uzima ranije i da je sinhronizujete sa vremenom odlaska na spavanje – kaže dr Eckel-Mahan koja podseća da spavanje igra važnu ulogu u kognitivnom procesu čoveka, kao i u biološkim procesima poput vraćanja energije telu i uklanjanja otpadnih materija iz moždanih ćelija. San je, kako ističe, važan za zdravlje, podjednako kao i zdrava ishrana i vežbanje, posebno ako se uzme u obzir da je istraživanje pokazalo da loš san može da dovede do povećanog rizika od nezdravog gojenja, pojave raznih bolesti srca, ali i dijabetesa.\n07. 01. 2021. 10:00


SportDC - Vesti - Ostalo - Borac prvi finalista Svesrpskog kupa\nUtorak, 25.02.2020 01:05\n21.12.2019 S. Papaz\nRukometaši Borca savladali su večeras u prvom polufinalu Svesrpskog kupa na Palama, ekipu Slavije, domaćina, 28:23.\nRukometaši Borca su odlično krenuli u ovu utakmicu, te za prvih osam minuta igre nisu dozvolili ekipi Slavije da postignu gol. Tek, kada je Benić u 8. minutu pogodio za 5:1 Slavija je uspjela da stigne do prvog pogotka na meču. Dodatni problem Slaviji u ovom meču predstavljalo je odsustvo kompletne standardne bekovske linije, Bračković-Hrbat-Pekić. U takvoj situaciji, veliki teret pao je na Mirzu Mimića, a u pojedinim trenucima je i kapiten Benić morao prelaziti na bekovsku poziciju.\nKoristio je Goran Tomić ostatak raspoloživih snaga koliko je mogao, a pojačanje u ovom meču Sokolovima su predstavljali Radovan Uljarević i Marko Srdanović iz trebinjskog Leotara. Mlade snage Slavije teško su mogle odoljevati u prvom poluvremenu raspoloženim gostima, kojima je isto nedostajalo nekoliko rukometaša, prije svih najbolji sportista Republike Srpske, Bojan Ljubišić.\nU nastavku susreta Slavija ipak uspjeva da se vrati u meč, izvrši kakav- takav pritisak na ekipu Borca, međutim gosti uspjevaju da odbiju napad i stignu do pobjede 28:23.\nNajefikasniji kod Slavije bio je Ivan Benić sa osam pogodaka, a Marko Srdanović je postigao sedam. Miloš Močević je u prvom poluvremenu branio šta je mogao, sakupio je osam uspješnih odbrana, a Stefan Trapara je u drugom poluvremenu stigao do pet odbrana. Kod Borca, Luka Perić i Nikola Jeremić su postigli po pet pogodaka, prvi golman Slađan Subotić je sakupio sedam intervencija, a Lazar Bera je u nastavku sakupio osam uspješnih intervencija.\nRK SLAVIJA – RK BORAC 23:28 (7:15)\nSPC ''Peki'', Pale\nSedmerci: Slavija 7 (5), Borac 3 (3)\nIsključenja: Slavija 8 minuta, Borac 8 minuta\nSlavija: Trapara 5 odbrana, Močević 8 odbrana , Bojović, Tošić 2, Srdanović 7, Mimić 2, Domazet, Močević, Pekić, Karamehmedović 1, Benić 8, Uljarević , Čizmović 3, Beribaka, Delalić, Raonić, Hrbat Trener: Goran Tomić\nBorac: Rakocija, Perić 5, Jeremić 4, Linares 1, Đurđević 1, Todorović 4, Nježić, Lukić 2, Knežević 4, Subotić 7 odbrana, Vučićević 1, Rađenović, Čelić 3, Dragičević 3, Dakić, Bera 8 odbrana, Daničić, Mišković, Radić 2 odbrane Trener: Mirko Mikić


Saopštenje Povereništva SNS-a u Pirotu - Televizija Pi Kanal Pirot - Najnovije video vesti iz Pirota\nSaopštenje Povereništva SNS-a u Pirotu\nSamopredlaganje predsednika opštine Vladana Vasića da postane član najjače političke stranke u Srbiji i da želi saradnju sa SNS-om i Aleksandrom Vučićem, i to u novinama, predstavlja očajnički pokušaj odlazećeg predsednika opštine da sebe spasi od neizbežne političke propasti i polaganja računa građanima Pirota.\nNe sumnjamo u iskrenu Vasićevu želju da postane član SNS-a, jer kako kaže, premijeru manjkaju dobri saradnici na lokalnom nivou koji će pokrenuti ekonomski razvoj, ali nikom ozbiljnom nije jasno na osnovu čega je tu prepoznao sebe.\nDa li je najozbiljnijoj i najjačoj stranci u zemlji, potreban čovek koji je nenamenski potrošio 40 miliona dinara iz budžeta za to kažnjen odlukom suda? Da li joj je potreban čovek koji je zapretio radnicima Prvog maja da se zaposle u „Aha Muri – Prvi maj“ i da, ako to ne urade, ne traže pomoć od opštine? Da li je SNS-u potreban čovek koji je odgovoran za 1.300 radnika „Prvog maja“ i njihove porodice koji su praktično ostali na ulici? Da li je premijeru Vučiću i SNS-u potreban bahati predsednik opštine koji je u pijanom stanju slupao opštinski automobil i za to nije odgovarao? Da li je SNS-u potreban čovek koji za 12 godina na vlasti nije pokrenuo privredu opštine, nije doveo ni jednog investitora, nije pomogao da otvori ni jedno radno mesto, osim za poltičke istomišljenike, ili one koji bi to mogli biti kako bi ga podržali da ostane na vlasti. Famozni sertifikat za povoljno poslovno okruženje opštine očigledno služi samo da sakuplja prašinu, a „Mišlen“, koga Vasić rado pominje, otvorio je fabriku zahvaljujući nekadašnjem rukovodstvu „Tigra“ i subvencijama države.\nTačno je da postoje jednostrani kontakti sa SNS-om, zapravo njegovi očajnički pokušaji da preko svih mogućih lobija dopre do vrha stranke i prepouruči se kao neophodan. Tačno je da u tome ne uspeva, jer mu zbog svega navedenog tu nije mesto. Tačno je da je SNS potreban građanima Pirota, ali sigurno ne sa Vladanom Vasićem, koji je koristio DSS, SRS, DS i URS samo da ostane na vlasti, a posle ih se odricao.\nZaista je neočekivano i nečuveno da se jedan predsednik opštine, kao u rubrici malih oglasa kupujem prodajem ili bračne ponude, sam i ničim izazvan nudi jednoj stranci i premijeru.


Regent Porto Montenegro dobitnik ovogodišnje nagrade SeeBTM časopisa - Harper‘s Bazaar\nRegent Porto Montenegro dobitnik je ovogodišnje nagrade SeeBTM časopisa u kategoriji “Najbolji hotel na obali za konferencije & događaje sa manje od 100 soba”. Hotel je nominovan u pomenutoj kategoriji po preporuci stručnog žirija portala www.kongresniturizam.com i specijalizovanog časopisa SEEbtm.\nOvo priznanje dodeljuje se najboljim i najistaknutijim hotelima i prostorima u kongresnoj industriji Jugoistočne Evrope za tekuću godinu, na osnovu glasova čitalaca, organizatora događaja i žirija SEEbtm magazina. Nagrade se dodeljuju u 22 kategorije za koje glasaju subjekti kongresne industrije regiona, izjavio je Ivan Milić, direktor prodaje portala kongresniturizam.com i časopisa SEEbtm.\nSEEbtm magazin je časopis specijalizovan za poslovni turizam i organizaciju događaja u regionu jugoistočne Evrope, podržan od strane vodećeg regionalnog portala Kongresniturizam.com, koji ove godine slavi 10 godina rada.\nDodela nagrada održana je sinoć, u petak 18. novembra u Beogradu na gala večeri koja je okupila renomirane učesnike kongresne industrije regiona.\nOvu nagradu smatramo potvrdom kvaliteta naše ponude za održavanje posebnih događaja, konferencija i kongresa i kontinuiteta visokog kvaliteta usluge hotela Regent Porto Montenegro. Posebno nas raduje što ovaj turistički segment, od krucijalnog značaja za pred i postsezonu, ima veliki potencijal za hotel Regent i region što dokazuju 174 uspešno održana posebna događaja, konferencije i kongresa tokom samo dve i po godine našeg rada, izjavili su iz hotela Regent i ovom prilikom se zahvalili svima koji su glasali za hotel Regent.


Putem YouTubea ćemo uskoro moći kupovati proizvode? – Fokus.ba\nGoogle sa Shopify platformom radi na integraciji Shopify servisa u YouTube aplikaciju, što bi trebalo da omogući direktnu prodaju i kupovinu proizvoda preko YouTubea\nGoogle je započeo s integracijom direktne kupovine proizvoda preko YouTube aplikacije, javlja Bloomberg.\nGoogle sa Shopify platformom radi na integraciji Shopify servisa u YouTube aplikaciju, što bi trebalo da omogući direktnu prodaju i kupovinu proizvoda preko YouTubea. Google ovim potezom vjerovatno planira da privuče YouTubere koji prodaju sopstvene brendirane proizvode (merch) kako bi finansirali kanal i velika većina bi vjerovatno omogućila direktnu kupovinu svojih proizvoda preko YouTubea kad bi ta mogućnost postojala.\nOvim potezom Google će oteti dio kolača Amazonu i sličnim online platformama i stvoriti novi način monetizacije YouTubea kao servisa, ali omogućiti i kreatorima sadržaja da lakše plasiraju svoje proizvode. Krajnji korisnici će osim Googleovih oglasa i sponzorisanih dijelova u videima, u budućnosti vidjeti i same proizvode u interfejsu aplikacije. Koliko će to doprinijeti korisničkom iskustvu ostaje da se vidi.\nSlavna manekenka pokazala gdje živi, jedan detalj prilično je bizaran\nWeb izdanje aplikacije\nGlasovni i video pozivi u web izdanju WhatsAppa bi trebali funkcionirati slično kao i na pametnim telefonima\nNa berzama su utorak pale i akcije Netflixa


SportDC - Vesti - Prva liga RS - Dođite na komšijski derbi i pomozite Aleksandru\n08.11.2018 S. Papaz\nNajavljena utakmica osim takmičarskog ima i humanitarni karakter i sav prihod od prodatih ulaznica, koje će koštati simboičnih 1KM, biće namjenjen za pomoć našem sugrađaninu Aleksandru Brezo i njegvoj porodici.\nPodsjećamo da je Aleksandar Brezo u incidentu koji se dogodio 28. oktobra, dok je branio samohranu majku i radnicu kioska sa brzom hranom od nasilnika, zadobio teške tjelesne povrede. Nakon komplikacija njegovo zravstveno stanje se znatno pogoršalo, što je rezultiralo izazivanjem vještačke kome.\n„Naš sugrađanin Aleksandar i njegova porodica trebaju pomoć svih nas, i iz tog razloga smo odlučili da kao sportski klub damo svoj doprinos i pružimo podršku. Za sve posjetioce koji imaju želju i mogućnosti da doniraju malo veća novčana sredstva od 1KM, kolika je simbolična cijena ulaznice, na ulazu u dvoranu biće postavljena kutija za prikuplanje priloga“, istakao je Koprivica.\nU jučerašnjoj utakmici izmedju Košarkaškog kluba „Obilić“ i Omladinskog košarkaškog kluba „Slavija“ iz Istočnog Novog Sarajeva, „Obilić“ je poražen rezultatom 75:59 .Najavljena utakmica između KK „Sokolac“ i KK „Obilić“ za sve ljubitelje dobre košarke biće interesantna, s obzirom da će to biti derbi komšijskih klubova sa istim ciljem – opstanak u Prvoj ligi Republike Srpske.\nPrva liga RS Muškarci Prva liga RS Obilić Bosna i Hercegovina Republika Srpska Pale\n6 Radnik BN Basket 22 11 11 33\n7 Slavija 1996 22 11 11 33


Pacoli nezadovoljan lobiranjem Albanije za Kosovo: Radite više | KoSSev\nPacoli nezadovoljan lobiranjem Albanije za Kosovo: Radite više\nPetak 15. decembar 2017, 22:47\nZamenik kosovskog premijera i ministar spoljnih poslova Bedžet Pacoli nije zadovoljan intenzitetom kojim Albanija lobira za Kosovo u svetu, javili su kosovski mediji, prenoseći deo Pacolijevog večerašnjeg gostovanja na RTK.\n"Nisam zadovoljan sa nekim ljudima iz albanskog ministarstva spoljnih poslova, ali sa većinom sam takođe vrlo zadovoljan. Trebalo bi da bude mnogo više energije jer su oni slobodna, suverena su zemlja i mogu da zahtevaju najviše, gde god da su - ono što je u interesu Kosova. Znam da obavljaju svoj diplomatski posao ali imam preporuku da rade više za Kosovo," ovako je Pacoli u emisiji "Debata" objasnio na koji način Albanija pomaže Kosovu u naporima na potvrđivanju "svog suvereniteta".\nVlade Kosova i Albanije su pre nepune tri nedelje održale zajednički sastanak pod sloganom "Jedan zemlja, jedan narod, jedan san". Kosovski premijer, Ramuš Haradinaj, zatražio je tada od albanskih predstavnika da "pomognu" Kosovu u procesu učlanjenja u međunarodne organizacije.\n"Kosovo i dalje ima poteškoća u pridruživanju međunarodnim mehanizmima, u dobijanju priznavanja. Zato želim da pozovem i Albaniju da pomogne Kosovu u njenom članstvu u međunarodnim mehanizmima. Jačanje Kosova i nas na Balkanu, ubrzaće se kroz bolju saradnju između Kosova i Albanije," rekao je Haradinaj u Korči krajem novembra.\nA šta je tačno Pacoli rekao večeras, pogledajte OVDE.


Zgrada „Vetroproma“ u Subotici\nPosle propalog posla firme „Mala Bosna“, za koji je „Vetroprom“ bio garant, ovo preduzeće je u maju proglasilo stečaj. Petar Glavaški kaže za „Blic“ da on, kao većinski akcionar „Vetroproma“, nije ništa znao o toj garanciji. To je shvatio tek kada cele 2010. godine toj firmi banke nisu htele da odobre kredit.\n- Stalno smo odbijani, uz objašnjenje da je firma prezadužena i da ne mogu ništa da urade. U novembru 2010. smo dobili izveštaj Kreditnnog biroa u kojem stoji da smo upisani kao garant kredita za „Malu Bosnu“. Prema tom izveštaju, garantovali smo 404 miliona dinara - priča Glavaški.\nNaš sagovornik se, kako kaže, odmah obratio Narodnoj banci Srbije, a onda je zatražio sastanak s prvim čovekom Agrobanke Dušanom Antonićem, koji ga je primio početkom 2011.\n- Pitali smo Antonića kako je moguće da je moja firma nečiji garant, a da ja za to ne znam. Odgovorio je pitanjem: „Pa zar ‘Vetroprom‘ nije vlasništvo Peđe Mališanovića“. Odgovorio sam da sam ja većinski vlasnik, a da je Mališanović samo jedan od akcionara. Antonić je zatim priznao grešku i uputio nam pismeno izvinjenje. U međuvremenu, dug je narastao na 485 miliona dinara - kaže Glavaški.\nAdvokat „Vetroproma“ Vojin Biljić navodi da je ta firma 2011. podnela zahtev za oduzimanje dozvole za rad Agrobanci.\n- Narodna banka tada nije našla nikakve nepravilnosti u radu Agrobanke i ponovo je uputila „Vetroprom“ na pregovore, odnosno na medijaciju sa Agrobankom. Verovatno sam među prvima podneo zahtev, a kasnije se uspostavilo da je bio osnovan - navodi Biljić.\nOn ističe da zbog neprofesionalizma Agrobanke „Vetroprom“ nije mogao da založi imovnu i tako dobije kredit kod drugih banaka iako je imao neopterećenu nepokretnost u vrednosti od oko dva miliona evra.\n- Pošto Agrobanka nije obezbedila garanciju datu „Maloj Bosni“, izgubila je 400 miliona dinara. A zato što Izvršni odbor nije obavestio akcionare o zahtevu za oduzimanje dozvole za rad banci, i akcionari gube svoju imovinu - kaže Biljić.\nAGENCIJA ZA OSIGURANJE DEPOZITA NEĆE DA NAPLATI KAMATE Zašto državna banka Zvezdi otpisuje 10 miliona evra\nVeliki odziv kompanija pozivu PKS: Privreda pomaže kada je najteže


Vučić: Umanjenje penzije samo do 65. godine\nIzvor\tB92, Beta, Tanjug\tmaj 02, 2017\nPremijer Srbije Aleksandar Vučić izjavio je da neće biti trajnog umanjenja penzija za one koji nemaju beneficirani radni staž, a u penziju odu pre 65 godine.\nOn je rekao da će umanjenja penzija biti samo do 65 godine života, a razliku će pokriti vlada.\nPrema njegovim rečima, "to će koštati najmanje 220 miliona evra, ali za to, ipak, ima novca zbog dobrog rada i planiranja u prethodnom periodu".\nReprezentativni sindikati pokrenuli su prošle nedelje inicijativu da umanjenje penzija za one koji se penzionišu ranije ne bude trajno, već samo dok ne napune 65 godina. Iza tog predloga stao je i Socijalno-ekonomski savet.\nFiskalni savet bio je protiv tog rešenja, a član saveta Nikola Altiparmakov kazao je da "nije potrebno promeniti plan reforme penzijskog sistema Srbije koji je urađen u skladu s evropskim propisima".\n« Er Srbija ukida let za Abu Dabi od 29. oktobra KREĆE SEZONA: Evo šta treba da radite ako vas ujede KRPELJ »


Sreda, 26. septembar 2001.\n25. Sep 2001 18:01 (GMT+01:00)\nPrvi komandant Armije BiH predao se juče Haškom sudu\nHalilović optužen za ubistvo 63 Hrvata\nTribunal ga tereti za zločine u selima Grabovica i Uzdol 1993. po osnovu komandne odgovornosti jer ih nije niti sprečio niti kaznio njihove počinioce. Odmah sproveden u pritvor u Ševeningenu. Pred haškim sudijama već u petak\nHAG (Beta) - Prvi komandant Armije BiH, general u penziji i do prekjučerašnji ministar za izbeglice u Vladi FBiH Sefer Halilović, koji se juče dobrovoljno predao Haškom tribunalu, optužen je za ubistvo 63 bosanska Hrvata u selima Grabovica i Uzdol u Hercegovini 1993. Optužnica protiv generala Halilovića podignuta je 12. septembra, ali pod pečatom. General Halilović (49) je okrivljen za kršenje zakona i običaja rata po osnovu komandne odgovornosti, zato što nije sprečio zločine potčinjenih niti je ikoga kaznio.\nHalilović je juče ujutro u 8,15 časova dobrovoljno otputovao sa sarajevskog aerodroma specijalnim avionom UN u Hag u koji je stigao oko podneva. Na put ga je ispratilo stotinak članova Bosanske patriotske stranke, čiji je predsednik. Do aerodroma je došao u pratnji međunarodne i policije BiH, a u Hag otputovao u pratnji svog advokata Faruka Balijagića. General će se prvi put pred sudijama Tribunala, kada će se i zvanično izjasniti da li se oseća krivim, pojaviti već u petak.\nNajviši oficir ABiH koji je dosad optužen\nHalilović je 48. optuženi u Ševeningenu, četvrti ali i najviši do sada optuženi oficir ABiH. "Halilović, koji je bio prvi ratni komandant ABiH, odmah je sproveden u pritvor Haškog tribunala u Ševeningenu, pošto je doputovao u Holandiju iz Sarajeva", potvrdila je portparol Tribunala Florans Artman.\nU koverti samo Halilovićevo ime\nŠef MUP-a FBiH Muhamed Bešić izjavio je juče da je iz Haga stigla jedino optužnica za Halilovića. "U zatvorenoj koverti stoji samo ime Sefera Halilovića, ali ne i ostalih devet Bošnjaka i Hrvata, kako su to mediji izveštavali", rekao je Bešić, precizirajući da to ne znači da se njihova imena ne mogu naći u drugim zapečaćenim kovertama. Podsećanja radi, pisano je da bi u Hag mogli da budu pozvani i Ramiz Delalić-Ćelo, Zufikar Ališpago, Dževad Mlaćo, Safet Ćibo, Jadranko Prlić, Pero Marković, Bruno Stojić, Valentin Čović i Zlatan-Mijo Jelić.\nNa poziv sudija, Halilović je svedočio pred Tribunalom 5. aprila ove godine kao pretposlednji svedok na suđenju generalu VRS Radislavu Krstiću koji je 2. avgusta osuđen na 46 godina zatvora za genocid nad muslimanima u Srebrenici 1995.\nU vreme zločina za koje je okrivljen, general Halilović je bio načelnik Glavnog štaba ABiH čiji je komandant tada bio general Rasim Delić. Zločini su izvršeni u okviru "Operacije Neretva 93" kojom je zapovedao Halilović. Cilj operacije bio je uklanjanje opsade grada Mostara, vraćanjem teritorija koje su od Bugojna do Mostara držale snage bosanskih Hrvata. Odluka o "Operaciji Neretva 93" doneta je, prema optužnici, na sastanku najviših komandanata ABiH u Zenici 21. i 22. avgusta 1993. Halilović je određen za komandanta operacije i bio je uključen u njeno planiranje i izvođenje. U operaciji su učestvovale 9. motorizovana brigada, 10. brdska brigada - inače zloglasne zbog zločinačkog ponašanja i nedostatka kontrole - zatim 2. samostalni bataljon i Samostalni bataljon iz Prozora.\nArmija BiH je u maju 1993. zaposela selo Grabovica, na reci Neretvi duž puta Sarajevo-Mostar. Halilović je najmanje dva puta bio u Grabovici radi priprema "Neretve 93".\nMora da odgovara i za zločine nad Srbima\nSavetnik premijera RS za saradnju s Hagom Siniša Đorđević izjavio je da Tribunal poseduje dovoljno dokaza da proširi optužnicu protiv Sefera Halilovića i za ratne zločine nad Srbima u BiH. "U dokazima protiv Izetbegovića koje je Vlada RS dostavila Tribunalu mnogo puta pominje se i ime Sefera Halilovića", rekao je Đorđević Beti dodavši da se dobar deo dokaza protiv obojice odnosi na zločine iz 1992. i 1993. nad sarajevskim Srbima.\nU toku je još nekoliko istraga\nArtmanova je juče potvrdila Fonetu da je u toku još nekoliko istraga protiv osoba osumnjičenih za zločine na prostoru bivše SFRJ, ali je odbila da precizira da li se "obruč steže" i oko Alije Izetbegovića. "Ako neko želi da zna više o 11 zapečaćenih optužnica koje još čekaju, onda neka se osobe koje su na njima izruče Hagu, pa će svi detalji biti poznati javnosti", naglasila je ona.\nU jednoj od tih prilika vojnici su se žalili da seljani, bosanski Hrvati, neće da ih puste u kuće. Pretpostavljeni su im na to rekli da im sude po hitnom postupku i da ih bace u Neretvu na šta je Halilović, kako se navodi u optužnici, prigovorio, ali ništa nije preduzeo da spreči vojnike.\nHalilović je u noći 8. septembra obavešten o ubijanju civila i bio je, navodi se u optužnici, dužan da hitno preduzme efektivne mere da ukloni svaku pretnju i opasnost po civile bilo evakuacijom ili zaštitom sela, uputi medicinsku pomoć ranjenima, odmah uhapsi osumnjičene i pokrene istragu.\nZamenik komandanta 9. motorizovane brigade Ramiz Delalić naredio je da tela ubijenih budu sakrivena, a vojnici su neke leševe sahranili, neke spalili, a neke odvezli kamionima. Imena 33 civila ubijena u Grabovici navedena su u optužnici. Selo Uzdol, nastanjeno isključivo Hrvatima, napadnuto je 14. septembra kada je ubijeno 29 civila i zarobljeni HVO vojnik Slavko Mendeš. Imena ubijenih u Uzdolu navedena su u optužnici. Bivši komandant ABiH Rasim Delić izjavio je za "Nezavisne novine", da za zločine treba da odgovaraju počinioci. On je rekao i da ne oseća da se oko njega steže bilo kakav obruč po odlasku Halilovića u Hag.\nPrvi ratni komandant Armije BiH Sefer Halilović rođen je pre 49 godina u Prijepolju. Završio je Vojnu akademiju kopnene vojske bivše JNA i pred sam raspad SFRJ službovao je u Vinkovcima. Iz JNA je dezertirao sa činom potpukovnika 1991, samo nekoliko dana pred unapređenje u pukovnika. Odmah se pridružio Aliji Izetbegoviću i nedugo zatim osnovao prvo Patriotsku ligu, a potom i zloglasne muslimanske "zelene beretke". Bio je jedan od najglasnijih zagovornika ideje da se pripadnici JNA odmah napadnu na celoj teritoriji BiH, a ostaće upamćen i po planu blokade svih kasarni JNA u Bosni koji je lično izradio. Godine 1992. unapređen je u general-majora posle čega se penje na stepenicu više - preuzima funkciju prvog komandanta Glavnog štaba Vrhovne komande Armije BiH. Međutim, Izetbegović ga sa te funkcije smenjuje 1993. i na njegovo mesto dovodi Rasima Delića. Halilović je bio prvi komandant ABiH od 25. maja 1992. do novembra 1993. Osnivač je i Bosanske patriotske stranke.\n18:01h Prvi komandant Armije BiH predao se Haškom sudu\n18:12h Robertson u Skoplju potvrdio da su teroristi uspešno razoružani\n18:19h Srbin tužio Hrvatsku zbog otimanja imovine\n18:24h Američki obaveštajci nezadovoljni saradnjom s Hrvatima


Ministarstvo kulture i informisanja danas će od Ministarstva finansija dobiti saglasnost da sklopi ugovore sa medijima koji su dobili sredstava na konkursima za sufinansiranje medijskih projekata, posle čega će moći da im isplati novac, saznaje Udruženje novinara Srbije (UNS).\nInače, Ministarstvo kulture je pre mesec danas poslalo dopis Ministarstvu finansija kako bi im odobrilo da novac isplati medijima.\nDržavni sekretar za informisanje Aleksandar Gajović rekao je tada UNS-u da je osam medijskih konkursa završeno, a da jedino komisija za internet medije nije zasedala, kao i da će taj konkurs „najverovatnije“ biti završen posle vanrednog stanja zbog obimne dokumentacije.\nPodsetimo, Ministarstva kulture i informisanja u decembru prošle godine raspisalo je devet medijskih konkursa za koje je opredelilo ukupno 274 miliona dinara, a rešenja o raspodeli novca medijima do danas nisu objavljena.\n← Godfri: Zabrinutost za slobodu medija u Srbiji, dobar posao u borbi sa koronom (VIDEO)\nBIRODI: Televizije nudile relevantne informacije →


Opština Alibunar brine o starijim sugrađanima - eVršac\nOpština Alibunar, tokom januara meseca, evidentirala je povećan broj zahteva za pomoć najstarijim građanima, čije je osnovno životno funkcionisanje naročito otežano tokom zimskih, ledenih dana, kada su u povećanom riziku od razboljevanja, pada, promrzavanja.\n“U cilju formiranja mreže hraniteljskih porodica na teritoriji naše opštine, danas je u prostorijama Centra za socijalni rad Alibunar, uz poštovanje svih epidemioloških mera održana informativna radionica na temu „Hraniteljstvo za odrasla i starija lica“ zainteresovanim građanima. Stručni tim za odrasla i stara lica predočio im je potrebne uslove za zasnivanje hraniteljstva i sticanja statusa hranitelja za odrasle i starija lica. Nakon procene podobnosti za bavljenje hraniteljstvom preuzeće neposrednu brigu o staroj osobi za koju se utvrdi ovakav oblik zaštite kao najcelishodniji i starati se o njenom zdravlju i kvalitetu života- sve do sticanja mogućnosti za samostalan život i povratka u svoje okruženje”, kaže Zorana Bratić predsednica Opštine Alibunar.\nOna dodaje da će građani, koji ispunjavaju zdravstvene, materijalne uslove, poseduju adekvatan stambeni prostor i motivisani su da na smeštaj prime odraslo ili staro lice, primati novčanu naknadu za svoj rad, kao i uplatu doprinosa za obavezno penzijsko-invalidsko i zdravstveno osiguranje na mesečnom nivou.\n“Licu koje je primljeno na smeštaj obezbeđena su i sredstva (džeparac) za lične potrebe. Svi građani zainteresovani za pruženje usluge hraniteljstva za odrasla i stara lica mogu se javiti u Centar za socijalni rad, Ulica Save Munćana br. 3, Alibunar, svakim radnim danom u periodu od 8 do 12 časova, na telefon 641-167 ili email alibunar.csr@minrzs.gov.rs”, naglasila je Bratić.


VINČA: Stanovnici naselja Radmilovac i dalje se protive planiranoj izgradnji trafostanice - Grocka Info\nNaslovna Vesti VINČA: Stanovnici naselja Radmilovac i dalje se protive planiranoj izgradnji trafostanice\nIZVOR i foto:novosti.rs\nVeceMeštani naselja Radmilovac i dalje se protive planiranoj izgradnji trafostanice “Beograd 20” u Vinči\nIZGRADNjA pristupnog dalekovoda trafostanice “Beograd 20” u Grockoj počeće najkasnije do leta, uprkos protestima žitelja ove opštine. Proces ekproprijacije zemljišta je pri kraju, ali deo stanovništa i dalje se protivi ideji da elektromreža bude postavljena u njihovom naselju, jer je planom predviđeno da ona prođe pored OŠ “Nikola Tesla” i preko predškolske ustanove “Lane”.\nMeštani Vinče i Radmilovca veoma su zabrinuti, jer u trenutku kada su kupovali placeve i gradili stambene objekte, nisu bili upoznati sa planom izgradnje dalekovoda u njihovom naselju.\n– Ne možemo da prihvatimo da nema alternativnog rešenja za postavljanje trase dalekovoda van naselja koje je već formirano i ima tendenciju rasta – kaže Aleksandar Mastelica, jedan od meštana Vinče. – Ukoliko ova trasa ostane nepromenjena, moraćemo da tražimo egzistenciju na drugom mestu, jer je uticaj dalekovoda jačine dva puta 400 kilovolti dokazano štetan.\nS druge strane, u preduzeću “Elektromreža Srbije”, koje je zaduženo za izgradnju dalekovoda, ističu da imaju sve potrebne saglasnosti i dokumentaciju za početak radova.\n– Objekat ima pravosnažno odobrenje za izgradnju izdato od strane Ministarstva građevinarstva i urbanizma, kao i dozvolu Ministarstva energetike – rekli su nam u ovom preduzeću. – Kompletna projektna dokumentacija je u skladu sa nacionalnim zakonodavstvom i najboljom inženjerskom praksom.\nTRAFOSTANICA PLANIRANA JOŠ 1985.\nIZGRADNjA trafostanice “Beograd 20” bila je predviđena još u Planu investicione izgradnje 1985-1990. Međutim, zbog problema sa lokacijom, kao i nedostatka finansijskih sredstava, nije došlo do realizacije projekta. Poslednja promena lokacije dogodila se 2003. zbog protivljenja građana iako je bila pribavljena sva neophodna dokumentacija.\nEMS: BEZBEDNOST NA PRVOM MESTU\nU “ELEKTROMREŽI Srbije” ističu da građani nemaju razloga za zabrinutost, jer je faktor bezbednosti od zračenja dalekovoda, zbog predostrožnosti dva i po puta veći od predviđenog zakonom. U projektu “Beograd 20” on je 125, a prema evropskim propisima i preporukama Svetske zdravstvene organizacije predviđen je faktor 50.\nPrethodni tekstZaljubljeni su, a on može da joj bude praunuk: On ima 31, a ona 91 godinu!\nSledeći tekstNa Pančevačkom mostu sudar, četiri osobe povređene\nKontrolorima treći radni dan – putnici uredno plaćaju prevoz\n6 pokazatelja da ste pod stresom\nKako je izgledala varoš Grocka u 19. veku\nBIĆEMO U MRAKU 3 DANA: Zemlja ostaje bez Sunčeve svetlosti u decembru!


Novi program učenja srpskog jezika za nacionalne manjine - Minority News\nUčenici prvog i petog razreda osnovne škole i prvog razreda gimnazije srpski jezik kao nematernji uče po novom programu koji je počeo ovog septembra. Nakon mnogih godina priprema prihvaćen je potpuno koncept po kojem se u školama srpski jezik uči poput stranog jezika.\nOvo je u početku izazivalo i protivljenje jezičkih čistunaca, ali je novi program u prvi plan stavio funkcionalnu upotrebu jezika i uvođenjem programa „A” i „B” uvaženi su interesi dece. Ovo je gotovo revolucionarna promena u obrazovanju, kažu sagovornici „Politike”.\n„Srpski kao nematernji jezik je konačno dobio pažnju kakvu zaslužuje, a decenijama nije imao, već je bio na marginama obrazovnog sistema. Zbog toga su učenici nacionalnih manjina, posebno onih koje nemaju slovensko poreklo, izlazili iz škole sa minimalnim znanjem srpskog jezika”, kaže Vesna Vajs, profesorica srpskog jezika i direktorica škole „Sečenji Ištvan” u Subotici.\nOznake:\tsrpski jezik kao nematernji


Izbori 2022 Autor:N1 Beograd07. apr. 202220:57 > 21:5271 komentara\nPredsednik Stranke slobode i pravde (SSP) Dragan Đilas izjavio je da se nije čuo sa predsednikom Srpske napredne stranke Aleksandrom Vučićem, iako misli da u normalnim zemljama vlast i opozicija treba da razgovaraju.\nPonavljaju se izbori na četiri mesta u Beogradu, Vučević traži nove u Srbiji\n08. apr. 2022 42\nGIK poništio izbore na četiri biračka mesta u Beogradu\n07. apr. 2022 15\n„Naravno da se nisam čuo. Ja samo to (predlog za razgovor ) izneo u emisiji i očekujem da dobijem odgovor na to. Mislim da u normalnoj zemlji vlast i opozicija razgovaraju, a do tog razgovora nije došlo ne zbog opozicije, nego zbog vlasti. Pa nismo mi u Skupštini Srbije prozivali njih, nego su oni pričali svašta o drugoj strani“, istakao je Đilas u emisiji „360 stepeni“.\nOn je ocenio da su protekli izbori bili neregularni.\n"Ovi izbori su bili neregularni, nefer, nepošteni", ocenio je Đilas i naveo primer Istanbula od pre nekoliko godina, kada je slična politička kriza rešena novim izborima.\nOn je istakao da su "novi izbori jedno rešenje" za rešavanje krize nastale u zemlji nakon onih koji su upravo završeni.\n"Njih mogu da se plaše jedino oni koji su jedva prešli cenzus, pa da ne ostanu ispod cenzusa", ocenio je on.\nDemantuje bilo kakvu mogućnost saradnje sa Srpskom naprednom strankom.\n"Naravno da nije moguća nikakva saradnja. Mi smo najjača opozicija i najviše smo kritikovali vlast u prethodnim godinama", rekao je Đilas.\nPrema njegovim rečima, u Beogradu je jasno pokazana volja građana Beograda, da dođe do promene vlasti.\nZahvalio se građanima koji su izašli na izbore, i koji su, kako je naveo, satima čekali u redovima kako bi glasali.\nZa kontrolore na izborima je rekao da su prošli "kroz pakao od šest ujutru do dva, tri sledećeg jutra" i da bez njih ne bi imali ovakve rezultate.\n"Jedan mandat SNS-u u Beogradu 'visi', ili ga dobija neko za hiljadu i nešto glasova, pošto je potrebno nula koma nešto odsto, što je zaista neverovatna situacija", kazao je Đilas.\nDodao je da se dan nakon izbora nisu oglašavali, zato što nisu imali potpune podatke i "nisu imali tačan rezultat".\n"Jednostavno, nismo znali šta je tačan rezultat beogradskih izbora. A smatrali smo da je neodgovorno prema građanima da bilo šta saopštimo dok nismo sigurni. Kada smo videli rezultate, shvatili smo da je situacija takva kakva jeste. Znamo šta je volja građana, i da vidimo kako ta volja može da se ostvari kroz mandate u Skupštini Grada Beograda", rekao je Đilas.\nNakon toga, navodi predsednik SSP, je napravljen sastanak svih opozicionih stranaka, na kome su svi izneli mišljenje da ne treba sarađivati sa SNS-om.\n"U tom trenutku smo imali informaciju da izbori treba da se ponove na dvadeset i nešto mesta, i zaključak koalicije je bio da na tim izborima pozovemo građane da glasaju za listu 'Ajmo ljudi', zato što bi na taj način prešla cenzus i na taj način bi došli u situaciju da se poštuje volja građana, odnosno da ove stranke koje su dobile više glasova mogu da formiraju gradsku vlast", kazao je on.\nIzbori moraju da se ponove na 120 mesta u Beogradu\nNavodi i da su nove informacije govorile da glasanje treba da se ponovi na 129 biračkih mesta u Beogradu.\nPojasnio je da je u mnogim slučajevima prekršen izborni proces, kao i da su dobili uvid u devet zapisnika sa biračkih mesta na kojima su postojale primedbe, dok je "120 - nestalo".\n"Tih 120 zapisnika nisu kompletni i svi pravnici kažu da ako nedostaje taj papir, na tim mestima moraju da se ponove izbori", isključiv je on.\nKaže da su prigovori podneti, kao i da zahteva da se oko prigovora rapravlja.\n"Sačekaćemo da vidimo da li vlast prihvata da se izbori ponovljaju bar na tih 120 mesta u Beogradu koji bi pokazali volju naroda", istakao je Đilas.\nOn je najavio da ako bi opozicija uzela vlast u Beogradu, i ocenio da bi ona bila "heterogena", kao i da bi morala mandat da oroči na šest do osam meseci, kako bi pripremila nove izbore.\n"Ta bi se vlast tehnički formirala, i iz nje bi išli na nove izbore", rekao je gost N1.\nĐilas je, govoreći o Zdravku Ponošu, rekao da je on bio "sjajan kandidat za predsednika, ali da se to nije desilo".\nGovoreći o Beogradu, smatra da je "pata karta" situacija, da je to kriza, a da se "iz krize izlazi novim izborima".\n"Nikome ne pada na pamet da odustane od prigovora, od žalbi GIK-u i Upravnom sudu. Ali ako institucije ne daju zadovoljavajuće rešenje, idemo na proteste. Na tim protestima šta radimo? Tražimo vlast Ujedinjenih za pobedu, Zavetnika, jednog POKS-a, drugog POKS-a? Je l' to radimo? Pa, opet ćemo doći do novih izbora. Novi izbori su jedino rešenje u sadašnjoj situaciji", ponovio je Đilas.\nU Beogradu imamo, kaže, političku krizu.\n"Ta politička kriza možda može da se delimično reši kroz ponavljanje izbora na sto dvadeset i još nešto mesta, jer ćemo opet doći u situaciju da jedni neće sa drugima ili ćemo imati većinu za dva, tri mandata, i to nije stabilna većina. U toj situaciji grad ne može da se vodi. U toj situaciji najpoštenije je napraviti nove izbore. Do novih izbora mora da postoji saglasnost vlasti i opozicije. Ja sam imao mandat svoje koalicije da iznesem predlog o novim izborima. To je moj lični stav, stav moje organizacije, i o tome nismo razgovarali sa ostalim strankama. Ako možemo na taj način da rešimo ovu situaciju, da smanjimo tenzije u Beogradu, a nadam se i u društvu, mislim da je to lekovito za Srbiju", kazao je Đilas.\nOštra kritika u parlamentu\nĐilas je naveo da će ujedinjena opozicija oštro kritikovati vlast u parlamentu.\n"Ne treba da bude sporno da ćemo biti najjača opozicija u parlamentu ako SNS i SPS formiraju vlast. Kritikovaćemo svaki zakon koji nije dobar, predlagaćemo ono što smatramo da treba da predložimo, nećemo lično napadati. Videćemo da li će parlament biti ogledalo društva, a ne mesto prozivki", rekao je.\nOn je poručio da ljudi u Srbiji ne treba da budu žrtve obračuna političara u Srbiji i da je to suština.\n"Odgovornost je sve vreme veća na vlasti, nego na opoziciji. Sve to se preliva na čitavo društvo. Dolazimo do situacije da se komšije mrze, zašto je neko na nekoj strani", istakao je Đilas.\n"Pobedili smo na Novom Beogradu odakle dolazi kandidat za gradonačelnika Aleksandar Šapić ispred SNS, istakao je Đilas, i dodao da je to jasna poruka.\nUpitan za kontrolore unutar koalicije, Đilas je rekao da od dana kada je rečeno ko su kontrolori te koalicije, počeli su pozivi, "nagovaranja i pretnje i 350 ljudi nam se odjavilo u četvrtak uoči izbora".\n"Ne mogu da zaboravim priče da sam ukrao 619 miliona evra, ni moja deca, ni moja majka, ali nisam ja jedan čovek u politici. Nemam mržnju ni prema kome, dodao je on i odbacio mogućnost da budu u nekoj vladi sa SNS, kako se može čuti ovih dana", podvukao je predsednik Stranke slobode i pravde.\nKomentarišući izjavu Miloša Vučevića, potpredsednika SNS o novim parlamentarnim izborima na jesen, rekao je da je uvek za izbore, ako je država u krizi.\nTa stranka je u padu, izgubili su pola miliona glasova, izgubili su glavni grad i mnoge gradove po Srbiji. Ono što se dešava SNS je posledica njenih politika i kadrovskih rešenja. SNS nema ni 100 poslanika u parlamentu, Vučić je loše pregovarao listu, ocenio je Đilas.\nNa pitanje o današnjem glasanju Srbije u Ujedinjenim nacijama protiv Rusije, Đilas je rekao da bi i on glasao na isti način jer je Rusija izvršila agresiju na članicu Ujedinjenih nacija.\nSvedoci smo katastrofalnih posledica tog rata, rekao je Đilas i naveo da ne bi uvodio sankcije jer one pogađaju obične građana Rusije, koji se isto protive ratu.\nAleksandar VučićDragan ĐilasIzbori 2022


Stav MODS-a - Besplatni udžbenici treba da budu dostupniji - MODS\nMreža organizacija za decu Srbije pozdravlja odluku Vlade RS o proširenju liste učenika koji imaju pravo na besplatne udžbenike. Međutim, smatramo da ima prostora za dodatnim proširenjem ove mere u cilju unapređenja inkluzivnosti i kvaliteta osnovnog obrazovanja u Srbiji.\nNaime, pored dece iz socijalno ugroženih porodica, primaoce novčane socijalne pomoći, Ministarstvo prosvete, nauke i tehnološkog razvoja je novim projektom „Nabavka udžbenika i drugih nastavnih sredstava za učenike osnovnih škola“ predvidelo da se besplatni udžbenici dodeljuju i deci sa smetnjama u razvoju i invaliditetom koji pohađaju redovni obrazovni program po IOP-u, ali i đacima osnovnih škola koje su treće (i svako naredno dete) po redosledu rođenja, a sve to u skladu sa Strategijom za podsticanje rađanja.\nMreža organizacija za decu Srbije polazi od toga da je dostupno i kvalitetno obrazovanje osnovno pravo svakog deteta. Ono podrazumeva stalno unapređivanje kvaliteta obrazovnog procesa i uključivanje većeg broja dece u obrazovanje. Pravo na besplatne udžbenike je mera u pravom smeru države koju roditelji mogu brzo i konkretno uračunati u svoj kućni budžet. Međutim, navedena mera ima veoma ograničen domet zato što nije dostupna svim porodicama sa decom.\nKompleti treba da budu jeftiniji, a besplatni udžbenici da budu dostupni svim porodicama sa troje dece\nMišljenja smo da bi kompleti udžbenika trebalo da budu jeftiniji, imajući u vidu da su cene pribora i školske dodatne opreme već dovoljno visoke i da predstavljaju velika izdvajanja u kućnom budžetu (Primera radi, za porodice sa dvoje školaraca kupovina udžbenika staje i do 30,000 RSD).\nTakođe, prema merama Ministarstva, pravo na besplatne udžbenike ostvaruju porodice koje imaju troje i više dece ukoliko su oni istovremeno u obrazovnom sistemu. Smatramo da bi ovakva mera trebalo da obuhvati porodice sa troje i više dece, bez obzira da li su oni istovremeno u obrazovnom sistemu. Uporedo, smatramo da bi Predlagač trebalo da razmotri mogućnost proširenja broja korisnika navedenih mera imajući u vidu da u Republici Srbiji prosečna porodica ima 1.6 dece.\nUz to, smatramo da deca iz porodica koje su korisnici jednokratne novčane pomoći treba da budu na listi korisnika koji imaju pravo na besplatne udžbenike.\nBespatni udžbenici da budu spremni ranije za decu iz ranjivih grupa\nVrlo je značajno da deca iz ranjivih grupa, uvek i na vreme, pre početka školske godine, dobiju besplatne udžbenike koji su im potrebni za početak nastave. Predlog je da spiskovi dece koja će dobiti besplatne udžbenike u narednoj godini budu poznati pre kraja nastave u tekućoj godini, kao i da odobreni besplatni udžbenici sadrže ceo komplet udžbenika (uključujući i radne sveske, zbirke i udžbenike iz stranih jezika).\nŠkole bi trebalo da imaju mogućnost stvaranja fonda udžbenika u okviru školskih biblioteka od vraćenih besplatnih udžbenika. Na taj način besplatni udžbenici bi bili dostupni za korišćenje narednim generacijama učenika.\nNa kraju, mišljenja smo da udžbenici ne bi trebalo da se menjaju u čestim vremenskim intervalima (ne kraćim od 5 godina), a to svakako ne bi trebalo činiti zbog manjih, „kozmetičkih“ promena, poput izmena korica ili slika. Kontinuitetom izdavanja udžbenika sa istom sadržinom povećale bi se značajno mogućnosti zajedničkog korišćenja (nasleđivanja) istih udžbenika od strane većeg broja dece, a takođe bi se time smanjio trošak u roditeljskom budžetu.\nPremda je školska 2017/2018 godina upravo počela, smatramo da ovi predlozi mogu da budu dobra osnova za dalje unapređivanje mera u oblasti osnovnog obrazovnog sistema.\nU izradi preporuka su učestvovale članice mreže: Udruženje građana „Zlatiborski krug“, Grupa za decu i mlade „Indigo“, Udruženje građana „Roditelj“ i Udruženje građana „Pomoć deci“.


U hraniteljskim porodicama u Srbiji 6500 dece\nUhraniteljskim porodicama samo u 2016. bilo je zbrinuto 5.300 mališana: ilustrativna fotografija\n“Ova deca su povređena, uplašena, tužna, zbunjena, ljuta, razdražljiva”, kaže Ana Nikolić koja već pet godina odgaja troje dece u okviru koncepta hraniteljskih porodica.\n“Naš pristup prema njima treba da bude izuzetno pažljiv i korektan. Ne sme da bude napadan jer kod njih ne sme ništa da izaziva neke loše emocije”, nastavlja Nikolić, te upozorava one koji bi takođe krenuli putem hraniteljstva da im je za to potrebno mnogo više ljubavi, energije i humanosti nego za bavljenje nekim drugim poslom.\nPorodica naše sagovornice je jedna od 70 okupljenih u udruženju hranitelja “Čuperak” iz Kragujevca.\nU tim porodicama je smešteno 125 devojčica i dečaka koji dobijaju, negu i razumevanje, ali i dele radost, sreću i sve probleme u periodu odrastanja.\nCifre na nivou Srbije nisu zanemarljive. Naime, više od 6.500 dece u Srbiji raste odvojeno od porodica, a u hraniteljskim porodicama samo u 2016. godini bilo je zbrinuto 5.300 mališana.\nDo hranitelja najteže dolaze mališani romske nacionalnosti i deca sa smetnjama u razvoju: ilustrativna fotografija\nOpisujući nam svoje iskustvo Ana Nikolić kaže da su u radu sa decom koja su privremeno izopštena iz svojih bioloških porodica neophodni strpljenje, upornost i odgovornost kako bi se postigli očekivani rezultati.\n“Oni moraju kod nas da imaju sigurnost i da znaju da nisu ugroženi. Potrebno im je dati ogromnu ljubav i ukazati poverenje. Mi se iskreneo nadamo da će, kada izađu iz naše porodice, to biti ljudi stvarno sposobni za dalji život.”\nVladan Nikolić, predsednik Udruženja “Čuperak”, ocenjuje da su hraniteljske porodice najbolje rešenje za decu koja ne mogu da žive sa biološkim roditeljima, jer im omogućavaju znatno humanije uslove za odrastanje.\nRazloge zbog kojih se iz godine u godinu povećaju potrebe za smeštaj dece u hraniteljskim porodicama Nikolić vidi u složenim ekonomskim i socijalnim prilikama što se negativno reflektuje na mnoge porodice.\n“Stanje je alarmantno jer jednostavno disfunkcionalne podrodice nisu spremne za celokupan rad sa decom tako da imamo porodice koje ne vode računa o deci iz finansijskih razloga, alkoholizma, narkomanije pa čak i zbog seksualnog zlostavljanja”, kaže Nikolić.\nIstraživanja pokazuju da u Srbiji do hranitelja najteže dolaze mališani romske nacionalnosti i deca sa smetnjama u razvoju ali je, zahvaljujući angažovanju socijalnih radnika, predrasuda kojima se takvo stanje stvari može objasniti sve manje.


Japan donira 78 hiljada evra "Vodovodu" u Lebanu\nTanjug 17. jula 2019. 15:33\nBEOGRAD – Vlada Japana obezbedila je donaciju od 78.370 evra za „Projekat obezbeđivanja mini utovarivača“ Javnom preduzeću „Vodovod“ Lebane, u okviru aktivnosti pružanja podrške unapređenju životne sredine u Srbiji.\nCeremonija primopredaje donacije će biti održana u petak, 19. jula, u prostorijama Opštine Lebane, najavljeno je iz Ambasade Japana u Beogradu.\nSvečanosti će prisustvovati ambasador Japana u Srbiji Đunići Marujama, zamenik predsednika Opštine Lebane Boban Pejić, predstavnik Ministarstva zaštite životne sredine i v.d. direktora preduzeća „Vodovod“ Lebane Miodrag Spasić, navodi se u saopštenju.\nZajedno sa ovom donacijom, ukupan iznos japanske pomoći od 1999. godine kroz projekte za osnovne potrebe stanovništva (POPOS) u Srbiji dostigao je 14 miliona evra.\nPOPOS donacije imaju za cilj da podrže društveni razvoj kroz projekte za osnovne potrebe stanovništva.Životna sredina, zdravstvena zaštita, obrazovanje i socijalna zaštita su glavne oblasti interesovanja Vlade Japana. Od 1999. godine u Srbiji su realizovana 224 POPOS projekta, piše u saopštenju.


Iz Londona nam stiže MK1 sto za kafu, delo dizajnerskog studia Duffy London, modularnog dizajna i veoma prostog, može se slobodno reći genijalnog, mehanizma koji vam u nekoliko lakih poteza dozvoljava da uštedite mnogo prostora.\nOno što ga čini jako dopadljivim je njegova predivna funkcionalnost koja ovaj sto ujedno čini idealnim za sve ljude koji žive u malim stanovima i urbanim gradskim sredinama. Inovativni dizajn se menja u nekoliko sekundi, sa dva jednostavna pokreta, od malog stočića prelepe forme, koji je visok 36cm i širok 73cm, do dva ipo puta većeg i elegantnog trpezarijskog stola koji u dijagonali meri 1,5m. Sto je ručne izrade i može biti kreiran po vašoj želji od čelika ili drveta uključujući i tvrdo hrastovo drvo, jasen ili orah, i predstavlja savršen komad nameštaja koji veoma efikasno štedi prostor svkog stana manje kvadrature.\nKada je ovaj modularni sto sklopljen čini idealan stočić za kafu koji može biti smešten u gotovo svakoj kompoziciji nameštaja, a nakon što se raširi postaje predivan trpezarijski sto koji možete postaviti kako u kuhinji, tako i u bilo kom delu vašeg doma u kome ćete pronaći nešto malo prostora viška. Pošto dolazi u dve verzije, sa njma takođe dolazi i razlika u ceni proizvoda, dok se drveni stolovi isto tako kotiraju prema tipu drveta koji se u njihovoj izradi koristi.


Banjaluka: Muškarac uhapšen zbog prosjačenja | mojKontakt portal\nBanjaluka: Muškarac uhapšen zbog prosjačenja\nMuškarac iz Modriče čiji su inicijali I.A. /34/ uhapšen je u Banjaluci zbog prosjačenja njegove maloljetne djece na području ovog grada.\nI.A. je uhapšen juče u Bulevaru Petra Bojovića nakon što je odbio da policiji pokaže identifikaciona dokumenta, saopšteno je iz Centra javne bezbjednosti\nNakon završenog ispitivanja, muškarac iz Modriče pušten je na slobodu, a protiv njega će biti podnesen izvještaj nadležnom sudu za prekršaj prosjačenje po odredbama Zakona o javnom redu i miru Republike Srpske.\nNa području CJB Banjaluka, u toku 2016. godine evidentirano je 87 prekršaja prosjačenja po članu 26. Zakona o javnom redu i miru Srpske.\nUkoliko je riječ o stranim državljanima, osim navedenog, obavještava se Služba za poslove sa strancima, a ukoliko je riječ o maloljetnom licu nadležni organ starateljstva radi preduzimanja mjera iz njihove nadležnosti.\nIz banjalučkog Centra ističu da će u narednom periodu nastaviti sa preventivnim i represivnim aktivnostima radi sprečavanja i sankcionisanja prosječanja.\nZakon o javnom redu i miru Republike Srpske za prosjačenje propisuje novčanu kaznu od 200 do 800 KM, a za prisiljavanje ili navođenje na prosjačenje maloljetnog, duševno bolesnog ili lica zaostalog duševnog razvoja novčanu kaznu od 400 do 1.200 KM ili kaznu zatvora do 40 dana.\nPrethodno Prethodni članak: Banjaluka: Inspektori uklanjaju nelegalne instalacije!\nSljedeće Prethodni članak: Fond zdravstvenog osiguranja RS izdvojio 200.000 KM za Sofiju\n19. 02. 2019., 00:02


Konkurs za bendove bez zvaničnog albuma | Super Radio\nKonkurs za bendove bez zvaničnog albuma\nBoban Kocev septembar 2, 2014 19:41 h Kultura, Mladi, Najave, Super dodatak 0\nUdruženje građana „Balkanrock“ raspisalo je konkurs za bendove bez zvaničnog albuma kojima se pruža šansa da snime po tri pesme u profesionalnom muzičkom studiju, ali i mogućnost da imaju diskove sa svojim pesmama.\nPrema uslovima konkursa pravo da učestvuju u ovom konkursu imaju samo demo bendovi sa niškog područka, a oni ne smeju imati nikakva zvanična izdanja (tu ne spadaju samostalna EP i Demo izdanja, kao ni učešća na kompilacijama).\nUslov za bendove je i da imaju bar jednu snimljenu autorsku pesmu, a od članova sastava se očekuje i da imaju autorski repertoar od 15 minuta koji će izvesti na amfiteatru na Keju.\nPrva tri benda, po oceni žirija, dobiće mogućnost da snime po tri numere u perofesionalnom muzičkom studiju kao i jedan broj diskova u njihovom vlasništvu navode u Balkanrock-u.\nPrilikom prijavljivanja potrebno je dostaviti tri autorska snimka (kvalitet nije bitan), tekstove pesama i kraću biografiju uz kontakt telefon predstavnika grupe. Prijave se šalju na mejl medijana@balkanrock.com, a konkurs je otvoren do 10. septembra.\nPrljavi inspektor Blaža na Balkanrock Medijana festivalu\nČupin rok memorijal odložen za sredu\nBalkanrockbalkanrock konkurs za benovekonkurs za bendove niškonkurs za demo bendovekulturaMedijana Balkanrock festivalUdruženje građana "Balkanrock"vesti


Naslovnica MAGAZIN IT/TECH Alergijski uticaj ambrozije na zdravlje je potcjenjen?\nŠvicarski naučnici utvrdili su da je utjecaj invazivne ambrozije na ljudsko zdravlje veoma potcijenjen širom Evrope i poručuju da bi se širenje biljke moglo kontrolirati uz pomoć kukca koji inače ne živi na kontinentu.\nAlergije izazvane ambrozijom pogađaju oko 13,5 miliona ljudi u Europi, pokazalo je švicarsko naučno istraživanje koje prenosi BBC i to se pretvara u oko 7,4 milijarde eura zdravstvenih troškova i ekonomskih gubitaka godišnje.\nNaučnici poručuju da bi se širenje biljke moglo kontrolirati uz pomoć kukca koji inače ne živi u Europi.\nSjevernoamerički kukac Ophraella communa slučajno je u Evropu stigao 2013. Kukac napada lišće ambrozije i istraživanja u Italiji pokazala su da se njegovim djelovanjem koncentracija polena ambrozije smanjuje za 82 posto.\nI ambrozija je stigla iz Sjeverne Amerike i sad se proširila u 30 evropskih zemalja od Pirinejskog poluotoka do Balkana i Skandinavije.\nUrs Schaffner iz naučnog centra CABI u švicarskom Delemontu sa svojim je timom računao ekonomske koristi obuzdavanja ambrozije uz pomoć sjevernoameričkog kukca.\nDr. Schaffner kaže kako je to istraživanje pokazalo da je utjecaj ambrozije na ljudsko zdravlje i ekonomiju potcijenjen te da bi biološka kontrola uz pomoć kukca mogla ublažiti taj utjecaj u nekim dijelovima Evrope u kojima je klima pogodnija za kukca.\nUz pomoć podataka iz evropskog centra za praćenje polena njegov tim je pratio koncentracije polena u Evropi od 2004. do 2012. kada je na kontinent stigao kukac, a broj osoba koje su patile od alergije na ambroziju izračunali su uz pomoć zdravstvenih podataka za jugoistok Francuske.\nIzračunali su i da bi uvođenje kukca u borbu protiv ambrozije moglo smanjiti broj ljudi pogođenih alergijom s 13,5 miliona na 11,2 miliona što bi se pretvodilo u smanjenje troškova od milijardu eura godišnje.\nKukac u Sjevernoj Americi živi uz nasade suncokreta i nije izazvao nikakve štete na njima.\nKukcu odgovara toplija klima juga Evrope.\nPrethodni članakPolicija prekinula masovno okupljanje i druženje na parkingu u Visokom\nSljedeći članakKoronavirus u BiH: Preko 1.400 zaraženih i preko 600 oporavljenih


Fudbal na Trgu Krajine narednih pet dana | Banjaluka.net\nFudbal na Trgu Krajine narednih pet dana\nNa Trgu Krajine u Banjaluci narednih nekoliko dana biće organizovan fudbalski turnir. Turnir će se igrati tokom dana, između 11 i 18 časova.\nMeđunarodni turnir u fudbalu, biće održan u okviru “Nedjelje djeteta” od 3. do 7. oktobra na banjalučkom Trgu Krajine gdje će dječaci od osam do 12 godina pokazati dosad naučene fudbalske vještine i umijeća.\n“Ivica Kralj će biti promoter turnira na kojem očekujemo dolazak beogradskih ‘vječitih rivala’ Crvene zvezde i Partizana, splitskog Hajduka i Olimpije”, rekao je prije nekoliko dana za Mondo Vladimir Kuvalja iz Saveza za sport i rekreaciju, koji je uz banjalučki Spartak, jedan od organizatora turnira.\nIgor Vrhovac iz ”Spartaka” kaže da će se utakmice igrati od 11 časova ujutru i da će program trajati najdalje do 18 časova uveče, a možda će se završavati i ranije.\nPodsjećamo veliki skup „Pravda za Davida“ trebalo bi takođe da se održi 5. oktobra na Trgu Krajine u centru Banjaluke, ali je ministar unutrašnjih poslova RS, Dragan Lukač izjavio da skup još nije zvanično najavljen policiji, niti zakonski odobren, te da se ne zna da li će biti održan.


Kragujevac: Radnički upisao nova 3 boda nakon preokreta – Radio Sport\n24/09/2020 Radio Sport Fudbal, Vesti 0\nIzabranici trenera Aleksandra Linte su pobedom nad imenjakom iz Pirota u 7. kolu Prve lige Srbije, rezultatom 2:1 (1:1), nastavili trend odličnih rezultata na startu sezone i zadržali mesto u samom vrhu tabele.\nMorali su fudbaleri Radničkog 1923 propisno da se namuče kako bi stigli do svoje pete pobede u nizu. Očigledno je da su Kragujevčani potcenili protivnika i da su u mislima već bili preokupirani predstojećim gostovanjem novosadskim Kabelu, što je moglo skupo da ih košta.\nGosti su poveli već u 16. minutu, a strelac je bio Aleksa Kostić Milutinović.\nShodno razvoju događaja na terenu, strateg Radničkog Aleksandar Linta je već na poluvremenu bio primoran da reaguje i uvede u igru Varjačića i Ćirovića.\nStadion: Čika Dača, Sudija: Jelena Cvetković (Leskovac), pomoćnici: Nikola Antić, Slobodan Krstić (obojica iz Niša)\nStrelci: Mirić u 45. iz jedanaesterca i 82. minutu za Radnički 1923, a Kostić Milutinović u 16. minutu za Radnički (Pirot).\nRasprodaja: Zvezda prodaje čak pet igrača?!